
Prefaţa 



Inspirată de drumeţiile autorului pe dealurile 
Recaşului, Codinela, ne poartă într-o călătorie ce 
evocă un episod din istoria Banatului aflat în ultimii 
ani ai dominaţiei otomane până în momentul ocupării 
cetăţii Timişoarei de către armatele lui Eugeniu de 
Savoya. Codinela este o nuvela istorică ce surprinde 
culoarea epocii medievale a începutului de secol 
XVIII cu mentalităţi, comportamente, relaţii sociale, 
elemente de vestimentaţie şi vocabular. 

Autorul, fin cunoscător al contextului istoric, 
dar şi a vieţii cotidiene, ne poartă paşii prin 
societatea medievală a vremii pe care o descrie cu 
lux de amănunte, o societate a oamenilor din diverse 
categorii sociale, trecuţi prin viaţă, unii înţelepţi, alţii 
cuprinşi de vicii lumeşti ameninţaţi permanent de 
sabia lui Damocles reprezentată de ienicerii corupţi 
din armata otomană a vilayetului Timişoarei. Se 
creionează astfel o permanentă stare de nesiguranţă 
care duce la apariţia haiducilor în zonele ocupate de 
turci ca singură formă de protest şi de revoltă faţă 
de nedreptăţile sociale. O astfel de ceată era cea a 
haiducului Tache, haiduc clasic ce luptă împotriva 
turcilor şi împarte bani săracilor care-i protejează 
ascunzişurile. Această stare de nesiguranţă cadrează 
cu cea a epocii: acţiunea nuvelei este bine ancorată 
în timpul istoric, surprinzând excelent vremurile 
tulburi ale anului 1711 atât în Banatul ultimilor ani 
ai dominaţiei otomane cât şi-n Ţara Românească 
unde evenimntele se precipită datorită trădării lui 
Brâncoveanu faţă de turci, prin jocul său dublu în 
bătălia de la Stănileşti. 

Autorul surprinde în nuvelă evoluţia familiei 
negustorului Eufrosin, fiul strostelui cetăţii Devei, 
venit în cetatea Timişoarei pentru a face avere şi 
acţiunile haiducilor lui Tache din dealurile Recaşului 
cărora li se va alătura Codinela, fiica lui Eufrosin, care 
preferă să renunţe la o viaţă de lux pentru a se alătura 
haiducilor, contrastând cu situaţia localnicilor care se 
complac într-o viaţă mizeră şi umilă. 

Povestea se derulează cronologic respectând 
criteriul succesiunii temporale, fiind o lectură plăcută, 
captivantă, deznodământul fiind unul care lasă 
libertate de imaginaţie cititorului. 

Lector dr. Nicolae Hurduzeu 

Universitatea de Vest din Timişoara 

Codinela 



Călătorilor care preţ de un minut îşi fac timp să 
admire frumuseţea dealurilor Recaşului , ascultând 
sunetele tainice de prin vii 



- O poveste - 



Versuri haiduceşti culese din zona Timiş, plasa 
Recaş: 



"Foaie verde de mesteacăn 
Cine trage să stea ţeapăn 
Şi haiduc de vrei să-mi fii 
Şapte ani de lanţ să ţii... 



Dezlegare, dezlegare, 
Dă-mi şi mie o scăpare. 
Stăpânul de mă muşcă , 
Numai fierul îl mai puşcă... 



Capitolul 1 



Când cobori domol drumul spre cetatea 
Timişorii dinspre dealurile dulci, te îmbie să faci popas 
frumuseţea cătunului Recaşului, în vălătuc de fluturi 
şi râcâit de gâze, în plin soare puternic de amiază de 
vară.... 

Şuierul vântului este doar la nivelul ochilor 
boabelor de struguri, de unde iese vâna de vin negru 
ca ţiţeiul, aspru si clocotitor, nerecomandat călătorului 
ce socoate că mai duce trei ceasuri de mers în şa... 

Pitite departe de ochii drumeţilor şi mai ales ale 
gărzilor Paşei de la Timişoara, un pumn de bordeiaşe 
chiar sub panta viilor stau ascunse bine, aproape de 
neghicit. Sunt date de gol numai prin firul de fum ce 
se iţeşte hoţeşte când şi când. Trebuie să ai experienţă 
şi fler de oştean să ghiceşti bordeiele haiduceşti, 
avântate la poala unei gropi de modelat cărămizi din 
pământ galben, aşa, la păcăleală.... 

Tăchiţă haiducul, sălăşluia de cinci anişori la 
furăciune drept la drumul împărăţiei, lovind când şi 
când ziua în amiaza mare orice carâtă de poştă, călăreţi 
ori căruţe de călătorie, după cum îi era voia şi pofta. 

Tăchiţă se înrăise cu turcii de la începutul venirii 
lui aici, şi uimirea îi era mare, nu haiducea niminea 
pănă în codrii Lovrinului, de parca împietrise inima 
în români de frică ori leneveală....Din plictiseală chiar 
cumpărase o prăvălie în miezul cetăţii Timişoarei 
unde sluga sa preaplecată vindea lumânări şi cărbuni 
chiar Paşei şi ienicerilor, sporind avutul cu bani la 
vedere... .ba chiar Tăchiţă colecţiona arme turceşti, 
alămuri, veste de piele cu bumbi si pistoale cu miez de 

chihlimbar la care ţinea nevoie mare.... 

Nu primea în banda sa pe nimeni, având slugi 
doi fraţi cam muţi la gură, de prin codrii Mehedinţiului. 
La cai tocmise un băiet din Ohaba, fără de fiorul fricii, 
care împreună cu un ţigănuş şchiop, îngrijeau cai de o 
neasemuită frumuseţe, inclusiv un lipiţan austriac, de 
părea un fursec de zahăr printre roibii ceilalţi... 

La atac Tăchiţă se bizuia pe doi bărbaţi aspri şi 
feroci la vedere, unul scund, Ştefăniţă Albitul şi altul 
veşnic zeflemitor la vorbe dar iute şi rău la încăierare. 
Filon... .Câteodată nu ştiai cine conduce pe cine. Filon 
ataca singur cu iuţeală, dar cu auzul cercetând după 
răsuflare dacă Ştefăniţă zis Albitul, că era albit la păr 
de tânăr, este în preajmă. Tăchiţă de abea ţinea ritmul, 
cu mânele înfipte în pistoalele turceşti şi zbierând de ţi 
se împietrea inima de frică.... 

♦ 

în curtea interioară a casei unei familii din cetatea 
Timişoarei copiii ţipau din gură de şarpe, chiuind. 
Cu mâinile pe prispă, privind gata, gata să strige la 
ei, Eufrosin târgoveţul îşi isprăvea ziua răcorindu- 
se cu o ulcică de pământ ars plină ochi cu vin rose 
uşor, rece ca gheaţa. Din umbră păzea slujitorul său 
preaplecat, Vasilică Basoride, chelarul afacerilor şi om 
de încredere. Cu degetele uscate zăngănea inelul cu 
chei de la pivniţele cu mărfuri, de la poarta cea mare 
pe care în curând urma să o zăvorească, când copilaşii 
isprăveau jocul.... Jos în curte în ţărână, trei copii se 
jucau ţipând fericiţi, nestânjeniţi decât de umbra care 
începea să învăluie şoproanele din spate. în ţărână 
imaginaseră o piaţă şi cu nuiele reprezentând figurine 
ce le maimuţăreau ca pe muşterii veşnic nemulţumiţi 
de târgoveţi. ..Cea mai aprinsă la joc era fata familiei. 

slăbuţă şi cu ochii rotunzi, negri, alintată pe nume 
Codinela, cu o rochiţă cu flori, acum toată neagră de 
praf şi pământ, desculţă şi cu un maimuţoi de paie 
în mână, alerga în cerc, cântând.... Ceilalţi copii erau 
din vecini, şi un băieţel mai deşirat, cu un defect la o 
mânuţă, se ţinea după ei, încercând să prindă ritmul.... 
Eufrosin priveghea de la balustrada etajului, sorbind 
din ochi fetiţa... .din când în când muindu-şi buzele în 
ulceaua rece... .de nu era fetiţa, demult ar fi plecată 
soaţa consoartă, iar el se desfăta cu imaginea Ritei, 
postăvăreasa, cu ţâţele ei ca ghiulele turceşti, tari, 
albe şi grele... 

-Eufrosin, nu ducem copiii, că se întunecă ? auzi 
el glasul doamnei familiei, care şuşotea din spate, vezi 
Doamne să nu îl supere, ca era amarnic la supărare, 
se ştia.... 

Plictisit învârti din degete şi sluga mai mare a 
curţii purcese în ogradă să ducă copiii în uliţă şi să 
tragă caii în grajduri, înainte să zăvorească porţile 
grele, cu ferecături de fier. 

De dedesubt se auzi ţipătul de nemulţumire al 
Codinelei, ar fi vrut sa continue joaca.... 

Răcoarea nopţii se înfiripa uşor, în ţiterele 
cosaşilor şi al greierilor neobosiţi, ici şi colo se 
zburătăceau hulubi întârziaţi care se ghemuiau în 
cuiburi la culcare... .Fornăitul calului şi paşi de slugi cu 
ulcioare cu apă de spălat se auzeau de pe coridoarele 
de la etaj 

La masa pătrată, Eufrosin sfârşea de mâncat. O 
slugă îi întinse un castronel să se spele pe degete, îi 
oferi un pocal cu vin, dar Eufrosin din deget îl refuză. 
Privea spre perete întunecat, fără să coboare privirea 
spre soaţă, care aplecată la fetiţă, îi ştergea fruntea cu 
o batistă. 

Brusc, prin ferestrele deschise se auziră ţipete 

sfâşâietoare, de femeie. Eufrosin cu un ochi privi spre 
uşă, unde în semiîntuneric şedea mut Basoride. Acesta 
la privirea stăpânului înclină din cap a încuviinţare, 
amândoi ştiau de sursa gemetelor, vecinul lor spoitorul 
îşi muncea femeia şi copiii în căutare de băutură.... 

Fetiţa se smuci speriată de ţipete, ceea ce îl 
enervă şi mai tare pe Eufrosin, care dintr-o mişcare 
fu la uşă, luând din cui un pistol turcesc cu măciulia 
mânerului meşteşugit bătută în alamă. Coborâră în 
pripă iar soaţa silabisi ca pentru ea, 

- Eufrosin, ai grijă, sunt ceasuri când cântă 
muezinul 

Cu felinarele bălăngănindu-se în toate părţile, 
două slugi deschiseră porţile ferecate, şi toţi se 
repeziră la casa din stânga, izbind cu cizmele poarta 
pătată de ploi şi scursuri de rugină. 

în bucătăria vecinilor, care nu mai avea sticle la 
ferestre, stăpânul familiei le spărsese cu seri în urmă 
la nervi, copiii şedeau azvârliţi care încotro, inclusiv 
băetanuldesejucasecu micuţa Codinela mai devreme, 
prezentându-se cu o buză înroşită şi cămeşa zdrenţe. 
Femeia zăcea trântită peste o laviţă, iar vaşnicul 
spoitor o canonea cu un drug de fier, strangulând-o 
aprig, roşu la faţă şi cu scuipatul curgându-i lesne pe 
gât. 

-Hei ! Hei, vecine ! tuna Eufrosin neînduplecat, 
ţinând pistolul ca pe un ciocan, mai dihai sa îi înfigă 
una în cap decât să îl armeze la foc... 

Spoitorul neclintit o apăsa pe femeie cu drugul 
înainte, beat mort şi amesteca deopotrivă şoapte 
nedesluşite urmate de torente de salivă murdară.... 

Eufrosin cu o mână îl săltă în sus, şi cu vorbe 
îndesate îi spuse de aproape : 

Eufrosin :- Spoitorule, la orele astea nu se cade 
să faci moarte de om şi să îi munceşti cu bătaia pe cei 

mici, fii bun si gustă ce ţi-am adus mai degrabă din 
prietenie decât din altceva, - minţi el - uite ai aici un 
ulcior cu vin de Recaş, de bei, trânteşti armăsarul 
numai din pocnet de degete... .Şi îi zâmbi cu falsitate, 
dar cu sentimentul că răbdarea îi era pe sfârşite şi tare 
ar fi dezlănţuit slugile cu parii pe el, să îl înmoaie de 
tot. 

Spoitorul când văzu ulciorul, se însenină, şi îşi 
şterse cu dosul palmei gura murdară, se dădu jos de 
pe femeie şi lăsă moale mâna cu drugul de fier pe 
podele. Eufrosin luă binişor drugul de jos şi îl aruncă 
cu măiestrie pe fereastra deschisă tocmai în fundul 
ogrăzii. ..Privi să vadă dacă toţi plozii sunt în regulă şi 
din mână făcu semn la slugi să iasa. în seara asta, cât 
de cât se instaura pacea la Spoitor în familie. 

Ieşiră în răcoarea nopţii, unde paşi şi uruit de 
roţi de căruţă întârziată se mai auzeau duduind pe 
caldâram, undeva pe o uliţă centrală... 

Brusc, când să dea colţul de piatră să intre în 
curtea lor, două siluete se iţiră din întuneric. Văzând că 
sunt ajutoare de ieniceri, îi ocoliră fără menajamente 
şi Eufrosin ţâfnos chiar pufni dispreţuitor în vederea 
turcilor de rând. 

Dar în spatele lor, luminat de o lampă de vânt 
ţinută de un argat turcesc, era un spahiu descălecat, 
cu o mantie cenuşie, dar care acoperea platoşa din 
piele şi metal, cu ţinte şi bumbi lucioşi. Acesta de clipe 
bune îl privise pe Eufrosin, fără să se clintească din loc, 
deloc amuzat. îl chema Zybra şi venise în cetate de 
puţină vreme. Ochii aprigi, imobili, parcă vărsau foc. 
Sprâncenele le avea muieratice, ca şi mâinile extrem 
de îngrijite, împodobite de inele cu piatră, iar dreapta 
se sprijinea de cingătoare, molatec, iar acolo, sinistre 
se ridicau două mânere mici de lemn ale unui laţ de 
strangulat din oţel fin, cea mai tăcută arma posibilă. 

Eufrosin, curajos din fire şi bunicel la încăierări, 
totuşi simţi că îi vine tot vinul roze înapoi pe gât 
de frică. Turcul din faţă mirosea la propriu a ceva 
sinistru, poate a război, a moarte. Mirosul de cazarmă 
îl înmuie de tot. Nu era un osmanlâu de doi firfirici. Era 
un oştean de primă line, care omora rapid, cu plăcere 
şi fără să dea greş, probabil venit în cetate de puţină 
vreme, altminteri Eufrosin ar fi ştiut de domnia lui... 
l-ar fi omorât şi pe Eufrosin şi pe jupân Basoride şi pe 
slugi singur singurel în câteva clipe, fără să transpire 
măcar. ...fără ca argatul său să îl ajute la lucrare.... 

Se buluciră în spatele curţii şi făcură câteva 
plecăciuni comice, azvârlind drugul în spatele porţilor, 
ferecându-le. 

Basoride: -Stăpâne, cât p-aci în seara asta ne 

fuse. 

Eufrosin: -Larma lui Spoitor a adus turcii. Să dea 
acatiste mâine, că amu erau morţi, îi gâtuiau aştia cu 
laţul pe toţi. 

Sluga: -Şi pe noi, şi pe luminăţia ta... 

Basoride: -Mai bine să vă reconsideraţi parerea. 
Mai putem încă ieşi vara asta din Timişoara şi să 
luăm calea Devei, la înălţimea tatălui dumneavoastră 
Gherontie, înalt stăpânitorul Devei... 

Eufrosin: -Fugi d-acilea! Până în noiembrie 
austriecii vor descăleca armatele lor moderne şi vor 
zvânta pe ăştia! Alta va fi viaţa Basoride... .Gata cu 
băieşiţele şi mâncatul pe jos ca robii... O să mergi prin 
Cetate fără de teamă! 

Basoride: -Vorbe deochiate spui stăpâne, şi 
pereţii ăştia au urechi necuvenite, aveţi familie, nu se 
cade să riscaţi nimica.... 

Urcară încet la etaj, ferindu-se să facă larmă 

mare. 

Eufrosin: -Bă omule, de ce nu iţi iei o femeie. 

ceva, că nu ai douăzeci de ani, mâine poimâine treci 
de cincizeci, damblageşti şi gata, o să pun slugile să te 
arunce în uliţă ...râse el glumind. ..Vai de bătrâneţile tale ! 

Basoride: -Nu îmi trebe mie muiere, femeia e ca 
punga cu galbeni, când e tânără e strânsă la băieri 
şi înnodată, toţi vor să se vâre înăuntru, dar când e 
cu gurile lăbărţate şi cu doi trei firfirici de tablă în ea, 
nimenea nu vrea să bage mâna după ea, aferim ,mă 
lipsesc!! 

Eufrosin (râse): -Da spurcat vorbeşti grecoteiule, 
se vede că ţi-ai trăit viaţa secolul trecut, nu glumă!!! 
Porunceşte la rândaşi stingerea şi dimineaţă pune om 
să afle cine-i turcmanlâul ăla înfiorător! 

Afară în întuneric spahiul încă privea porţile şi 
se legăna pe vârfuri fredonând un cântec soldăţesc. 
Argatul îi ţinea lampa din spate, neştiind ce să facă, 
înfricoşat. 

O pasăre de noapte chiui în spatele lor. Se mai 
auzea numai foşnetul încălţărilor de piele şi clinchetul 
armelor pe catarama cingătorii. Nici respiraţia 
argatului nu se auzea... 

Spahiul îşi trecea degetele absent peste oţelul 
laţului, închizând ochii, nehotărât. într-un târziu se 
suci pe tocuri şi zăngănitul de pinteni se îndepărtă în 
noapte.... 



♦ 



După câţiva ani. 

în iatacul de la etaj al casei târgoveţului Eufrosin, 
trei fetiţe învaţă aşezate pe scăunele arta picturii pe 
dulăpioare de lemn. Maestrul veneţian stabilit în 
cetate de puţină vreme învaţă copiii familiilor mai 
înstărite arta sa, de a sulemeni uşile de dulapuri şi 



13 



scrinuri cu flori şi alte decoraţiuni cu tuşuri colorate, 
costul era doi bănuţi de copil de şedinţă. Eufrosin 
îi plătise un ducat Brâncovenesc de aur în avans 
şi insista ca maestrul să guste şi de-ale gurii, spre 
creşterea prestigiului preacinstitelor gazde... Mulţumit 
că ora începuse şi zglobia Codinela dădea semne că îi 
place nespus această îndeletnicire, tatăl se grăbi să se 
scuze lăsând femeile să şadă şi să privească pregătirile 
de culori, el retrăgându-se în odăile de la parter, 
închizând cu zăvoare uşă după uşă. Ajuns în odaia de 
lucru trase draperiile pe jumătate la ferestrele cu sticle 
mici, ornate de vitralii albastre. 

Proptindu-se de tăblia biroului sculptat zbieră: 
-Băiete I 

Un argat năvăli înăuntru împiedicându-se de 
prag, înghiţindu-şi o înjurătură... 

Eufrosin: - Unde e Riţa, aia cu postavurile? 

Argatul: -înălţimea-ta, jupân Basoride a poruncit 
să plece, că aţi chemat-o şi ieri şi a zis că nu mai faceţi 
cumpărături, că avem cârpe destule în casă a zis el... 

Eufrosin: -Da di ce el hotărăşte ce pofte am io 
azi, ce dă el cu arginţii în ea sau io, ai, ia îmi spune tu 
acuma? Toţi uitaţi ziua în amiaza mare cine e stăpânul 
acilea! Să vie femeia încoa, spune-i că balotul de ieri 
pute a mucigai, aşa să îi zici I 

Imediat se auzi o bătaie în uşă, se auzi: -Măria- 
ta, venii Riţa, să intre? 

Intră Riţa, o femeie înaltă, cu păr roşu, în cosiţe 
şi cu o bluză descheiată sus, cu o vestă neagră de 
târgoveaţă cu buzunare şi cusături galbine în moda 
apuseană. 

Eufrosin: -Bine că te văd, că trebile nu-mi dau 
pace pe ziua de azi! Bei o apă şi pofteşti un şerbet de 
cireşe? 

Riţa: -Bine vă găsii, dar nu îmi sunteţi necăjit. 

înălţimea voastră, ce, marfa mea v-a pricinuit niscaiva 
supărare? 

Eufrosin se întoarse zâmbind şi transpirat, 
îşi şterge fruntea şi cu un gest galant îşi învârteşte 
cârlionţii negri deasupra urechilor. 

Uşor, împinge limba zăvorului la uşă şi se 
apleacă peste un scrin, socotind nişte coloane de cifre, 
cheltuieli curente. Riţa aşteaptă în picioare, privind 
tablaua cu şerbet şi sticlăria de apă, toate curate şi 
scumpe din cale afara. 

Brusc Eufrosin se întoarce şi cu repeziciune 
se împinge în femeie, răsturnând-o peste laviţa 
îmbrăcată în scoarţe roşii. îi desface cămeşa şi se înfige 
spre ţâţele ei fierbinţi ca aerul de afară şi scoţând un 
sunet de plăcere îi saltă poalele, căutând triunghiul 
negru, de parcă nu se întrerupsese niciodată din aste 
îndeleniciri. 

Riţa se cutremură toată, luată pe nepregătite şi 
îşi încrucişă picioarele şi îl împinse în lături. 

Riţa: -Vai înălţimea- ta, ca sunt muiere cinstită 
în cetate cu doi copii mici, şi astăzi vreţi să faceţi 
necuvenite îngurluiri? 

Şi ţipă scurt de durere sub muşcătura lui Eufrosin 
care o muncea la piept cu ambele mâini, dezgolind-o 
de tot de nasturi. 

Se auzi o bătaie uşoară în uşă. Se repetă mai tare 
şi cineva apăsa clanţa, dar limba zăvorului o ţinu pe loc. 

Eufrosin ridică faţa înroşită şi îngăimă neclar : 

Eufrosin: -Cine-i că vă spintec ochii si burţile, 
orişicine ai fi şi ce ai vrea! 

Dincolo de uşă se auzi un tuşit tainic, şi vocea 
tărăgănată a slugii Basoride 

Basoride: -Iertare din întrerupere de la 

cumpărături înălţime, dar a descălecat o solie de la 
Neamul Românilor din Ţara Românească şi nu pleacă 

până nu dă ochi cu domnia voastră... .Aşa să ştiţi! 

Eufrosin roşu şi extenuat, scapa şi un vânt şi se 
propti în cot, ţipând gâtuit de efort, că Riţa se lupta să 
se ridice dezgolită. 

Eufrosin: -Focul cel mare să te mistuie şi pe tine 
Vasilică Basoride slugă vicleană şi rea şi pe ăia, de un 
ceas pe zi nu îmi dau pacea şi liniştea ce mi se cuvin! 
Care o plătesc! Am zis! Să aştepte ăia o juma de ceas, 
dă-le să bea, dă-le orice! 

Basoride: -îndurare slăvite Eufrosin, da la uşa 
acilea mai e şi un cumătru cu solie cu pecete de la 
tatăl domniei tale, prea-cucernicul staroste al Devei, 
Gherontie, ce vrea sa i-o citiţi şi iute să schimbe caii 
şi să pornească înapoi! Aşa că descuiaţi uşa degrabă! 

în ultim efort Eufrosin o ţinu cu mâna stângă 
de gât pe Riţa, iar cu dreapta îi apucă strâns o ţâţă 
respirandu-i parfumul ascuns al cărnii ei, şi simţind 
moliciunea pielii. Cu venele umflate se ridică în şezut, 
îndesandu-şi cămaşa la loc şi îndreptând cingătoarea, 
simţind un fior de vomă şi mijind ochii de furie. 
Femeia iute se ridică şi se încheie la nasturi, strânse 
vesta la loc şi strangulă sânii la loc sigur, ascunşi 
vederii, spre completa furie a lui Eufrosin care vedea 
asta neputincios, aşezandu-se cât mai departe de el, 
jucându-se cu o linguriţă de pe tablaua de pe masă. 

Eufrosin mult ar fi izbit tablaua şi borcănaşele cu 
dulceaţă pe pereţi cu furie, dar se abţinu şi ridicat în 
picioare, trase zăvorul tuşind a încuviinţare, dar jurând 
răzbunare degrabă, contra tuturor, a femeii ăsteia 
sălbatice, a slugilor împuţite, a cristalurilor imaculate 
a doamnei soţii şi a multor altora! 

Cu palăria în mână şi cu o expresie neutră, 
scutierul tatălui său, aştepta cu o ditamai scrisoare 
cu pecete roşie, dar nu intra, ci aştepta răbdător pe 
prag, îmbrăcat în uniforma cu eghileţi şi buzunare cu 

nasturii aurii ai Devei, cetate liberă.. 

Riţa ieşi grăbită, salutând iar şi iar şi mulţumind, 
dar ochii lui Eufrosin ardeau de nervi şi clocot. 

♦ 

Eufrosin: -Bagă-te în odaie stimabile scutier, ce 
mai, dacă vii ca furtuna ce mai aştepţi acu politeţuri? 

Calatorul: -Insistă Măria-sa Gherontie, prea 
înaltul adăstotator al Devei, să daţi cu privirea la 
înscrisuri, şi iute să scriţi răspuns, că sar în şa la 
Domnia-sa. 

Eufrosin (murmura) -Da, vrea răspuns, că tata 
crede ca totul se face la clipită cum îi ies lui trebile, 
acilea la bănăţeni lucrurile se fac molcom, nu ca 
războiul! 

Calatorul: -Aţi spus ceva ? 

Eufrosin: -Ştii, ce? Cât scriu io acilea, binevoieşte 
şi mănâncă şerbet şi bea apă care a fost rece, că de nu 
pe toate le crăp de pereţi I Fără supărare! 

în curte nervos, solia din ţara Românească ridica 
privirea spre etaj, unde ferestrele erau deschise, şi 
caii jucau pe loc, negăsindu-şi odihna. Una din slugile 
casei studia harnaşamentele din piele neagră şi 
însemnele din metal, ciucurii şi florile meşteşugite din 
ornamentele şeilor. Copiii din curte, parte ai rândaşilor 
parte din vecini se buluceau mai aproape ţipând 
încântaţi de oaspeţi. Unul dintre bărbaţi scutură fără 
voie o mănuşă de călătorie şi bănuţi de o para şi 
două parale căzură în ţărână, spre bucuria pruncilor. 
Copiii se azvârliră sub picioarele cailor vârând adânc 
degeţelele în praf, sperând să găsească ei monedele. 
Unul mai norocos, copilul Spoitorului din vecini găsise 
trei bănuţi. Un altul pistruiat gol puşcă îi vârî un pumn 
în ochi, strângandu-i mâna şi aşa beteagă încercând 

să îi smulgă. ...Se iscă o luptă aprigă între copii, de o 
parte copiii rândaşilor iar de cealaltă cei din stradă, 
care erau clar mai puţini şi mai slabi. 

Auzind ţipetele şi larma, cunoscând glasurile 
fiecăruia, de la etaj Codinela se smuci de la scăunaşul 
ei, dărâmând borcănaşele cu vopseluri, şi năvăli la 
fereastră să vadă ce se petrece. ..Jos, în încăierare, 
prietenul ei Gelică fiul Spoitorului urla ca din gură 
de şarpe, încolţit de ceilalţi copii care îl izbeau cu 
o scândurică peste mâini, neobosiţi. Fetiţa ţipă 
disperată şi ca un fir de argint viu, năvăli printre femei 
şi maestrul pictor şi dând uşa de perete alergă spre 
scări de neoprit. 

Oaspeţii soliei se înbunaseră, bucuroşi de cearta 
copiilor care îi distra, trăgând doar caii mai în lături ca 
nu cumva să îi calce pe vreunul din nebăgare de seamă. 
Codinela înarmată cu o pensulă luată din încăperea 
de sus intra în toiul încăierării, înţepând vreo doi şi 
ştiind ea pe deplin cum stau treburile, dintr-o mişcare 
se vârî între doi copii mai mari decât ea, şi îl izbi cu 
pumnul pe cel mai puternic drept în gură, cu cealaltă 
mână ridicându-l de jos pe Gelică, care cu degetele 
răşchirate, încerca să cearnă iar ţărâna după bănuţii 
cei pierduţi... 

Cu pumnii strânşi izbi repetat în aproape toţi, 
prieteni sau aliaţi, luând şi ea ghionturi şi odată 
chiar căzând în genunchi. Un argat de sol străin de 
curte, râse gros şi o ţinti cu un scuipat galben drept 
în păr, încântat, neştiind cine e copila. Eufrosin apăru 
încruntat între canatele deschise ale ferestrei, pur şi 
simplu din intuiţie, şi o văzu în mijlocul bătăliei. Toţi 
copiii împietriră pe loc, Gelică se opri şi îşi şterse mucii 
amestecaţi cu un firicel de sânge din colţul gurii. Solii 
râdeau în continuare neştiutori, restul slugilor stând 
pe loc nemişcaţi înfioraţi la gândul furiilor domnului 

Eufrosin. Numai Codinela se mai învârti odată, dând 
doi pumniîndesaţi şi bine ţintiţi la un presupus agresor 
ştiut numai de ea. Sluga solului se pregăti să scuipe 
iar în direcţia ei, ţintindu-i faţa, dar se opri să facă 
asta când privirea neagră a unui domn de la fereşti 

îl pironiră fără să îl slăbească Eufrosin pocni din 

degete, rândaşul se ivi ca prin farmec. 

Eufrosin: -Urât bot ai, iar eu o să ţi-l belesc de 
îndată, marş jos şi scoate fetiţa de subt caii ăia, să nu 
păţească ceva şi linişteşte odată copiii! Azi dormi în 
grajd şi tu şi toţi pretinii tăi leneşi! 

Desfăcu scrisoarea.împăturită meşteşugit. 
Tatăl său înaltul Gherontie îl povăţuia de îndată să 
părăsească Cetatea Timişorii. împărăţia de Apus urma 
să atace curând Poarta , primiseră bani şi întăriri. De 
azi în două zile garda Devei o să îi aştepte pe drum 
la preţ de cinci poşte călare să îi protejeze de atacuri. 
Să ia familia, să închidă porţile caselor şi cu banii în 
săculeţi, în rest după Mila Domnului! 

Eufrosin pufni pe nas şi izbi cu palma în tăblia 
biroului de săriră toate penele şi peniţele şi sticlele cu 
cerneluri clinchetiră ....Rupse scrisoarea de la tatăl său 
pe care o arse de îndată şi privi roată împrejur să vază 
dacă nu l-a spionat careva. 

Eufrosin: -Scutierule? Ai? Uite aci răspuns, şi 
azvârli niscai slove pe o hârtie roză pe care o împături 
şi o pecetlui în ceară cu sigiliul său de pe inelul de pe 
deget.... 

Eufrosin: -Zi Iu' tata aşa: Nu vine nici o armată 
acu sau toamna lui 1711, generalul De Savoya are 
vărsat de vânt sau aşa ceva, boleşte! M-a costat 
ceva informaţia asta dar am un ienicer care spune ce 
trebuie dacă primeşte kuruşi de aur turceşti... .Scump. 
Scump 

Scutierul sărută pecetea şi cu ochii mijiţi în jos 

ieşi deandărate-lea, de fapt toate slugile Devei se 
vroiau plecate cât mai curând din preajma furiosului 
Eufrosin, fiul prea-înaltului Staroste Gherontie . 

întunecat Eufrosin îl căută pe Basoride cu 
privirea, şi nu se clinti până când vocea slugii 
tărăgănată de după canatele uşilor se auzi: -Poruncă 
să fie înălţimea ta I 

Eufrosin: -E acu că sunt liber, adu solia din Ţara 
Românească, ce mai aştepţi? l-ai ospătat barim? 

Basoride: -Au refuzat, să ştiţi, dar am dat vorbă 
la bucătari să aibă gata pui cu mujdei, ceapă roşie şi 
plăcinte d-alea duble! 

Eufrosin: -Dă-mi pelerina cenuşie, aia cu eghileţi 
Leşească, şi pune pe tăblie cuţitele alea lucrate de robi 
cu şerpi împletiţi de aur! Să vază ăştia că nu suntem 
niminea-n drum.... 

Se ridică în picioare cu un aer marţial şi cu un 
gest brusc, trosni draperiile în lături, să vie lumina. ..Se 
auzeau paşi îndesaţi pe coridor, zgomot de pinteni şi 
voci înnabuşite. 

Basoride: -înălţimile lor boierii din Ţările 
Române, înălţimea-ta! 

Boierii: -Bună ziua şi iertare de tărăboiul din 
ogradă Boier Eufrosine! Sunt Jenu Calimachi şi 
apropiaţii miei, ne-am mai văzut noi prin târgul Cetăţii 
Braşovului, sunt ani zece de atunci! 

Eufrosin: -Mulţumesc de scumpa vizită! 

Jenu Calimachi: -Acilea marile Dregător v-a dat o 
atenţie, nimica toată.... Desfăcu dintr-o blăniţă de iepure 
un splendid pistolet negru, cu ţeava lungă, lucrătură 
bulgărească de dincolo de Dunăre, cu ţinte pătrate 
de argint şi un cocoş de tragere din aur strălucitor.... 
Eufrosin căscă gura cu uimire la vederea acestui dar. 

Jenu Calimachi: -Te rog boierule, acceptă 
modestele noastre scule... 

Eufrosin pocni din degete, rândaşii se îngrămădiră 
cu tablale pline ochi de pocale argintate cu vin. 

Eufrosin: -Să şedem dragii miei, să şedem o 
ţâră, vă rog. ..da di ce atâta antenţie, când în Cetatea 
Timişorii nu sunt nici dregător, căci a turcilor funcţii 
sunt, (tuşi) nici cel mai de seamă târgoveţ al românilor 
nu sunt, aşa e, nu? 

Calimachi: -He, he, meşteşugit bagi vorbele 
boierule. Toată Ţara Românească ştie de averile Măriei- 
tale, adânci... .Neţinute la vedere, e adevărat că boierul 
Costa e ăl mai de seamă târgoveţ al Timişoarei şi ceilalţi 
mai ridicaţi la avere sunt fraţii Vlasovii, de vând cărbuni 
şi lemne la Paşalâc. Dar Măria-ta ai cuvântul cel mai 
adevărat de aici până în curţile Vienăi....Aşa-i? 

Eufrosin se încruntă, aşa viclenie şi vorbe cu 
două feţe nu mai auzise în ultimii ani. întrebă tuşind şi 
ridicând pocalul greu, cu vin negru clocotitor.... 

Eufrosin: -Noroc şi viaţă verde Măriilor lor şi 
drum fără necaz cinstiţilor boieri prezenţi acilea! 
Ciocniră şi râseră destinşi, boierii ştergandu-şi gura cu 
dosul palmelor împovărate de inele de preţ. 

Eufrosin: -Da spuneţi în faţă cari e trebile de 

fapt? 

Calimachi (şoptit şi fără urmă de zâmbet): 
-Măria-sa luminatul Brâncoveanu cere de la înălţimea- 
Ta o variantă de prefugă să îi zicem aşa, dacă, zic 
io, dacă o fi cazul, că ar fi zvon de mazilire, da nu e. 
Adicătelea pân dealuri p-aci să vie Măria-sa şi matale 
să îi dai tot ajutorul, cu de toate. 

Eufrosin: -Dar se ştie Domnul Altin Bey, beyul 
aurului cum e poreclit înalţimea-sa Constantin 
Brâncoveanu nu duce lipsă de bani ori de avere, dar 
sigur, lucrez spre binele Domniei sale, dacă. ..dacă şi 
noi nu vom fi azvârliţi de război, e zvon că împărăţia se 
suiede-an călare pe otomani. 

Calimachi (gânditor de ce auzise): -Ai de mine 
înălţimea ta, aşa o fi? Dar înţelegi boierule, aici dacă 
ar fi mantia Austriacă, Măria-sa ar avea vremelnic 
refugiu de mâna ascuţită a sultanului, pricepuşi? 

Eufrosin: -Pe de-a dreptul, aşa să rămâie dar să 
sperăm că nu v-a fi, spre binele şi bucuriile Domniilor 
lor, cari sunt sus în faţa naţiilor şi în ale lui Dumnezeu! 

Calimachi: -Amin! 

Eufrosin: -Uite coalea o scrisoare, undi e pus 
actul mieu al unei case de se fac pietre şi bolovani 
de pavaj la drumuri, proprietatea mea! în codrii 
Lugojului, acolo îi fac dar Măriei-sale casa şi acareturile 
şi niminea nu ştie daca se încumetă să fugă acilea, că 
sunt ale Măriei-sale, plus aci în punga asta, e darul 
mieu la dânsul, scule galbine, ducaţi de aur şi taleri, 
îi dai Măriei-sale în mână! îşi scoase de pe deget un 
ghiul gros împovărat de o pasăre din pietre vişinii şi îl 
azvârlii în palma boierului, aici e semnul meu! 

Eufrosin: -Iar asta-i spre norocul şi sănătatea 
Domniei-sale! 

Boierii români se sculară buimăciţi, pe de o 
parte de veştile de taină, cât şi de adâncimea averilor 
înaltului şi enigmaticului boier Eufrosin, atât de tainic 
pitit în inima cetăţii Timişoarei.... 

Se auzi o bătaie în uşă. Maestrul veneţian saluta 
ceremonios, urmat de soaţa mamă şi de o slujnică 
bine ascunsă sub naframă. 

Maestrul: -Plec înălţimea voastră, am isprăvit 
lecţia, dar mica Codinela la sfârşit a gonit afară la copii. 

Solii Ţării Româneşti făcură o plecăciune după 
moda apuseană, atingând toţi odată duşumelile cu 
vârfurile penelor de la pălării, fără să zică nimica, 
nemişcaţi. Apoi ieşiră pe rând aprinşi la faţă de la vinul 
cel iuţit şi bulbuitor, secreta recoltă a lui Eufrosin, 
lăsată spre desfătări la vizite simandicoase ori altfel 

de evenimente de seamă.... 

Din degete Eufrosin îi salută tainic şi neştiut de 
nimeni pe soli. Cu privirea îi dădu o încuviinţare şi 
maestrului pictor, apoi se dădu înapoi şi închise cele 
două canate ale uşilor biuroului pe dinăuntru rămânând 
singur în tăcere, cugetând şi bătând cu degetele peste 
pistoletul cel neasemuit ce îl acceptase în dar... 

Murmură încet: -Schimbări aspre se apleacă 
peste noi 

Din curte se auzeau pocnetul copitelor, semn 
că solii se pregăteau să plece, afară din odăi, slugile îi 
îmbiau cu tăvile cu mâncare proaspăt făcută, de care 
nimeni nu se atinse, semn de grabă şi de anumite lucrări 
ce nu aveau întârziere de a fi rezolvate, pesemne. 

Eufrosin deschise o ferestruică şi numai privind la 
slugi, acestea nuîntârziară să aştearnă masa în muţenie 
mare pentru preacinstitul stăpân şi pentru familie, iar 
Basoride şi cei de rând sub pedeapsă luară aminte că 
postirea e bună pentru a înmuia cutezanţa şi alte porniri 
potrivinice unor slugi ce se vreau bune şi înţelepte.... 

♦ 

Departe, la drumul mare dinspre cotitura 
Recaşului, un pâlc de câţiva ieniceri făceau popas. 
Prăfuiţi şi cu gesturile fixe ostăşeşti, fixau un cort, un 
adăpost de pânza şi propteau bolovani la un car. Un 
spahiu tânăr, rotea ochii în toate părţile, zdrăngănind 
de platoşă şi arătând fumul din vale. 

Spahiu: -la-n-te uită aici, e loc de han acolo, să ne 
ospătăm şi noi mai bine, că m-am săturat de vechituri 
sălămoase de cal. 

Conducătorul grupului, un insîndesat şi chel nici 
nu răspunse, din mână ordona să se aşeze degrabă 
popasul după obişnuinţă şi să se facă focul. 

Spahiul: -Din josul colbului urcă o carată de 
poştalion, pre legea mea şi pe aprigile lumini ale 
Profetului, o voi opri spre o cinstită vămuire. 

Ofiţerul: -la şi mănâncă şi vezi de trebile tale, 
te-ai obicnuit cu furăciunile Detei şi Banlocului şi nici 
bolile bărbăteşti nu te-au ocolit după cum umblă 
zvonul, şezi aici! 

Spahiul (vesel): -Ba pe barba mea şi kuruşii auriţi 
de i-am pierdut la pietre azi noapte, îi voiu opri, să 
cercetez dacă e fro fată româncă frumoasă şi dacă au 
de ale gurii ceva proaspăt, aşa voi face, şi împinse doi 
ieniceri întunecaţi de jos să se înarmeze degrabă. 

Ofiţerul: -Dacă ataci necredincioşii şi te 

împotriveşti ordinului Paşei şi vorbelor mele pe faţă, 
mult te va costa, află că junghiul din piept mă înţeapă 
şi nu poci să mai sar să te opresc, să ştii aceasta, dar 
dacă faci vreo stricăciune, vei plăti cu capul diseară la 
gărzile cele semeţe şi fără de milă din Paşalâc. 

Spahiul, se ridică şi în picioare îşi scoase 
hangerele: -Mă plictisesc înălţimea-ta, şi numai ca să 
te veselesc de la durerea ta am prăduit, aşa voi jura la 
judecată, am făcut aşa, un joc, sa prad tot ce întâlnesc 
azi şi să îţi dăruiesc Măriei-tale ce dobândesc cu 
hangerul. Ce zici, te legi în prinsoare? O sa ne judece 
pe amândoi, dacă mă spui... 

Ofiţerul se smuci să se ridice, dar nu reuşi. 

Spahiul sări în faţa carului descoperit, plin de 
bagaje, ferindu-se de caii înnoroiţi şi agitaţi. 

Spahiul: -Asta-i poşta cari merge în vamă? 

Un argat de pe capra: -Avem toate plătite 
luminate, suntem în regulă, suntem poşta din satul 
Remetei şi ne grăbim că amiaza se duce iute, dacă ne 
laşi slobozi la drum... 

Spahiul: -Da cini e aici, văz o fată roşcovană, de ce 
să plece ea sireaca la drum când oamini ca noi şedem 

în prostie şi singurătate? Vreau fata jos, găinile din cuşti 
şi zarzavaturile alea plus pungile cu bani ale lui omu 
ăsta de se uită chiondorâş la mine! Porunci el, băgând 
groaza în cei care călătoreau, acum înfricoşaţi.... 

Din iarba înaltă, murmurând încet, şedeau 
Tăchiţă haiducul şi Filon tolănit pe o rână cu un fir 
de iarbă în gură, aşteptând plictisit să vie din urmă şi 
Albitul care se mişca mai leneş la căldura amiazii. 

Filon: -Ce e asta Tache? Ce îmi văz ochii bătrâni? 
Ne fură acu meseria turcii iştia? Ei nu ştiu că meseria 
asta de haiducie se face ordonat? (râse înfundat) 

Tache (Armând binişorcremenea pistoletului din 
mâna dreaptă): -Ai văzut tu un turc cuminte p-acilea? 

Filon: -Nu puteau să stea liniştiţi să se ospăteze 
şi Albitul să vie cu fagurii de miere şi toată lumea era 
liniştită? Noi plecam în bună pace, arză-i-ar focu să îi 
arză. Acu o să mă pătez de sânge pe cămeşa asta 
mândră şi alta curată n-am, pufni el. 

Filon ascultă bătaia vântului din spate care anima 
arboretul pitic al dealului, şi fără să se oprească din 
murmuratîncepu să se târascaîn faţă, ştiind după bătaia 
vântului că Albitul venise aproape de neştiut ca fiarele 
şi binişor îşi scosese şi dânsul sinistrul cuţit subţire, 
descălţandu-se şi târându-se ca o lighioană până subt 
nasul turcilor, nevăzut în ierburile crescute mari.... 

Filon: -Numai blestematul ista de armăsar de la 
carâta de poştă o să fornăie, că îmi put încălţările de la 
iapa cea mare, în rest, fuse- şi se duse.... 

Spre deosebire de turci, care aveau o lenevire 
în a prăda oamenii, haiducii Recaşului se repeziră în 
muget de ţi se ridica părul în cap de groază şi toată 
lucrarea dură cât o clipită. Tăchiţă descarcă arma în 
ei şi cu lama grea a cuţitului tăie tot ce găsi în cale. 
Filon izbi cu pumnii ca o grindină şi se îndeletnici cu 



25 



rupturi grele, iar neânfricatul Albitul, lichida ienicerii 
de pe jos, pe ofiţer şi dintr-o rotire măiastră îi înfipse 
propriile hangere în piept vaşnicului spahiu cel de se 
dăduse mare viteaz cu gura. 

Slujbaşii de la poştalion şi călătorii scăpară un 
vaiet de neînţelegere, iar singur un armăsar se foia după 
cum spusese Filon, la mirosuri numai de el ştiute.... 

Roşu de sângele otomanilor pe jumătate din 
cămeşă tăiată toată, Tăchiţă slobozi un scuipat în 
mijlocul focului taberei şi cu scârbă dărâmă suliţa 
înaltei Porţi care străjuia cortul pătat şi rufos... 

Tache: -Asta-i nene. Ce mai, ceasurile sunt târzii, 
nu mereţi?întrebă el răguşit perândaşul poştalionului 
care mut, ţinea de hamuri. Hai , dă-i bice băiete odată! 

Caii se smuciră când Filon le slobozi un picior din 

spate. 

Filon: -Diii, ca nu-s comedii aci de văzut, râse el 

gros. 

Poştalionul se îndepărta parcă mergând strâmb, 
cu prea cinstiţii călători făcându-şi cruci şi neînţelegând 
cum scăpară de data aceasta, iar fata se ascunse de tot 
sub cârpe şi năframe, blestemând ziua de călătorie şi 
necazurile ce erau să vie... 

Tache se sprijini de căruţa turcească şi deschise 
braţele a neputinţă. 

Tache: -Iar avem o căruţă, ce să facem cu alta în 
plus? Şi azi mă legasem că nu vărs sânge la niminea. 

Filon: -Lasă Tache că o dăm la Recăşeni, să aibă 
şi ei o carâtă să care lemnele din pădure, nu e aşa? 

Păsări zburară pe deasupra în foşnet. Albitul azvârli 
cortul şi acareturile pe foc. Banii şi armele le strânseră pe 
caii lor în desagi. Se pregătiră să cotească spre sat. 

Vântul se înteţise, parcă vorbea singur despre 
oamenii izolaţi şi încercarea lor de a supravieţui unor 
vremuri întunecate.... 

Capitolul 2 



în dimineaţa atât de frumoasă, o căruţă cu 
coviltir era deja la destinaţie într-o poiană largă. Din ea 
coborau câteva fete, frumos îmbrăcate de călătorie. 
Pe margine, arbori seculari împrejmuiau locul parcă 
neterminându-se, atat de înalţi îţi păreau. Cerul 
deschis, sticlos,îndulcea răcoarea printr-o luminozitate 
de vis. Doi flăcăiaşi de prin zonă, auzind glasuri îşi 
făceau de lucru la o fântâniţă spre amuzamentul 
rândasului care îngrijea caii. Codinela, cu alte patru 
fete din cetate şi profesoara lor, respectabila doamnă 
Szentivany, o corpolentă dar foarte dichisită cuconiţă, 
îşi propuseseră să facă un studiu în natură referitor la 
ce plante tămăduitoare se pot găsi pe malul apei. 

Codinela crescuse, acum trecuse de 
şaptesprezece ani. Pletele nu foarte lungi, buclate îi 
mărgineau gulerul vestei cu intarsii de aţe colorate 
populare. Ochii negri, cu o vibraţie de tristeţe îi făceau 
pe toţi să nu îşi mute privirea de la aşa frumuseţe. 
Cearcănele uşoare şi luminozitatea pomeţilorîi sporea 
farmecul... 

Nimeni nu îi citea în suflet, iar ea alterna când în 
visări nesfârşite, când în pornirea unor discuţii de zi cu 
zi, de te zăpăcea prin realismul de care dădea dovadă. 

Cei doi băetani, mai mărişori, încercau să se 
apropie, dar privirile aspre ale doamnei Szentivany îi 
oprea definitiv. 

Doamna Szentivany: -Uitaţi aici, lângă noi 
spânzul, cu frunzele acelea filiforme, bun la cei de au 
palpitaţii de la inimă, iar tu domnişoară, i se adresă 

uneia, binevoieşte şi adu aici unul, să îl deosebim mai 
bine....Codinela, uite mai încolo, spre râpa aia mică, 
unde sunt frunzele acelea mari. Este caftalanul altă 
plantă miraculoasă, rădăcina lui merge la friguri, la 
bube uscate şi la cine are boala dulcelui, ia sa îl vedem şi 
pe el. Bătrânii de aici îi cunosc însuşirile de sute de ani. 

între scoarţele unor clasoare de mari 
dimensiuni, doamna lipea sau presa florile, explicând 
în interminabile descrieri, una mai minunată decât 
alta plante care înfrumuseţau malul înflorit. 

Doamna Szentivany: -Da, iată minunate plante 
pentru ceaiuri, de tuse sau oblojeli ale gâtului, aici, 
priviţi... 

De pe drumul imperial, se auzi tumultul unei 
coloane de călăreţi, cam sa fie o sută de spahii în 
ţinute ordonate de campanie, treceau spre cetate. 
Din lateral, spahiul comandant Zybra, zări fetele şi 
instinctiv trase de căpăstru. Sluga lui, mut, îl urmă, 
fără măcar să gândească, că îi era ca o umbră. Numai 
ochii mici îi ardeau de atenţie şi încordare. îl confundai 
uşor cu o pasăre de pradă, nemiloasă.... 

Trecură în pas mărunt, încercând să se oprească, 
dar în praf şi pietricele iscate de potcoave, urmară 
calea malului, atingând aproape firul apei. Caii de la 
căruţă, tresăriră nervos, mişcând atelajul înainte- 
înapoi. 



♦ 

Undeva nu departe, spre desfăcătura firului 
apei, Tache Haiducul îşi împinse rândaşul glumind şi îi 
porunci râzând . 

Tache: - Hai, pleacă odată, vrei să te muncesc 
cu mânerul armei? Vin şi eu la ascunzişul la două 
buturugi în două ceasuri, aşa zic. 

Rândaşul: -Măcar să stau cu matale, să te păzesc 
la râu... 

Rândaşul se puse la trap nemulţumit că îşi lasă 
stăpânul singur. Tache Haiducul trecuse puţin de 
cincizeci de toamne, părul îl avea înbuclat cu accente 
albe, dar astăzi se simţea tânăr. Tache întoarse dintr-o 
mişcare măiastră de călărie armăsarul şi urcă pe firul 
apei, încercând să nu lase urme. 

♦ 

Doamna Szentivany, toată numai transpiraţie, 
ştiind de apropierea unor călăreţi turci, chiar doi, 
începu să se grăbească, făcând semn discret la rândaş, 
să tragă căruţa mai aproape. 

Transpirat şi cu mâinile asprite de pieile de 
la căpăstru, spahiul Zybra zâmbea, neştiind ce să 
aleagă. Să steie în preajma acestor fetişcane, cum 
rar îi văzuseră ochii, sau în cărări ocolitoare să se 
alăture convoiului Paşei, nu se cădea defel să nu se 
prezinte la Timişoara neînsoţind detaşamentul, ar fi 
fost considerată o ofensă. Plus că edictele sultanului 
sigilate erau la el în vestă adânc şi tainic vârâte. Era 
doar o căpetenie cu rang înalt a Porţii, şi asta obligă... 

Luîndu-se după instinct, se opri şi rămaseră în 
tăcere. Sluga sa, mângâie calul încălzit de la drum, 
îndemnându-l să îşi răcorească setea în apele iuţi, 
dar nu prea mult. Zybra descălecă şi îşi desfăcu 
coiful dublat cu piele. Ştia ca acestor fete le displac 
efectele militare de acest gen. Fălos, ridică mai la 
vedere mânerele aurite ale cuţitaşelor de pe piept, 
căutând să potrivească cataramele cât mai drept şi 
corect. Privirile i se întunecară, iar avea înfăţişarea 
sălbateca, de prădător.. .Zâmbi şi îşi strecură degetele 
într-un buzunar unde cântări în grabă câteva monete 

de aur. Apoi îşi mângâie mânerele laţului ucigaş de la 
cingătoare. 

Doamna Szentyvany: - Băiete, trage repede 
căruţa şi strânge ce mai avem pe jos. 

Rândaşul: -Dacă voiţi, îi chem pe oamenii de la 
fântână, de vă gândiţi la răutăţi de la turcii ăia călare. 

Doamna Szentyvany: -Prost eşti omule. Şi ce să 
fac cu ei, nişte băieţaşi, mai bine să se facă şi ei nevăzuţi 
de ţin la vieţile lor, trebuie să plecăm degrabă! 

Doamna Szentyvany gândi că era cu ghinion 
ieşirea, se îndepărtaseră destul de Bastionul Cetăţii, 
aşa că erau expuse unei agresiuni. Dar aşa vreme 
frumoasă nu mai găsise în zilele săptămânii. Timpurile 
se aspriseră. Numai gândul că la fete li se putea 
întâmpla ceva, o ducea iremediabil la concluzia 
că boierul Eufrosin o să o spânzure de o grindă în 
sompuoasa sa reşedinţă... Şi asta va fi dureroasă 
osândă.. ..Pe fete le trase de mâini de-a dreptul să le 
urce în căruţă. 

Râzând, băieţii de la fântână se aratară şi ei, 
neluându-şi ochii de la ele. 

Zybra tresări auzind râsetele, simţind aşa, o dulce 
împotrivire în el şi ameţeala căldurii care îi sporea 
bătăile inimii şi îi încălzea mădularele.... Cu ochii caută 
o fâneaţă sau un loc mai ferit unde să aducă o fată. Din 
cap îi indică servului mut să se apuce să încropească 
un adapost cât mai repede. 

♦ 

Tache Haiducul înaintă undeva pe firul apei 
apoi se opri, nu mai ştia exact unde agăţase de pietre 
plasele pentru peşti. Trase de căpăstru şi îl legă de 
ramura unui copăcel, trăgând calul afară din apă. 

♦ 

Zybra cu o expresie nemulţumită rămase imobil 
preţ de câteva clipe. Auzise oare ceva? Sau tropotul 
cailor îi răsuna iar şi iar în cap numai lui? Pielea de 
la calul său de luptă se mişca în tremur, zornăind 
catarama de la legătura şeii. Simţise armăsar strein 
de ei. Binişor îşi eliberă capetele laţului care fluieră 
a fir metalic desfaşurandu-se. Uită de fete şi de tot. 
Războiul îi era şi prieten şi duşman, îi clocotea în vene. 
Din deget îi indică slugii să steie stană de piatră. Se roti 
pe tocurile cizmelor şi binişor, intră în apă, ferindu-se 
de orice zgomot, numai bulbuceala apei se mai auzea. 
Cobora spre aval, sărind din piatră în piatră, atent. 

La ceva depărtare, urcând pe malul alunecos, 
Tache Haiducul scotea două plase cu ochiuri din sfoară 
în care prinsese ceva peşte. Era cu spatele, ţinându-se 
de crengi să nu alunece în noroiul umed de pe mal. 
Păsările de prin crengi îşi cântau fluierături fără griji. 

Zybra îl văzu acum printre tufişurile dese. Păsări 
mici de apă ţipară, zburând în cârd compact. Apa se 
smucea în zgomot peste pietrele roşiatice, împroşcând 
pe alocuri cu spumă. Ca o fiară se furişa spahiul, cu 
atâta fereală, de părea că stă pe loc. Tot era încordat şi 
numai experienţa sa de catană bătrână nu îl dăduse de 
gol. Arma numărul unu la atac este surpriza. Ghicise 
omul din faţă ce îndeletniciri are. îl vedea bine din 
spate. Pistoalele aurite ale haiducului se vedeau bine, 
la fel cingătoarea lată, cu jungherele prinse în spate 
în diagonală. Fără drept şi poate era un lotru de prin 
zonă, ce se credea în ale lui, fără temeri. 

Zybra se azvârli înainte odată cu un clipocit de 
apă, înfigând în grabă un ciot noduros de lemn printre 
picioarele lui Tache. Acesta, îngreunat cu o plasă de 
peşte şi luat pe la spate cu mişelie, se împiedică şi 

căzu în fata alunecând. Zybra îi înfipse o cizmă peste 
braţe petrecând cu iuţeală criminală laţul de fier. 
întorcându-i încă o lovitură în gât, trase de mânerele 
laţului. Oţelul subţire se strânse sinistru. 

Un băetan se năpusti spre fete şi ţipă înroşit de 
emoţie. 

Băetanul: -Coniţă, jos pe malu ălălalt un turc îl 
gâtuie pe un om, zău aşa! 

Doamna Szentyvany tresări şi păli la faţă. Cu 
mişcări tremurate ţipă. 

Doamna Szentyvany: -Treceţi odată în car şi 
să ne ţinem cu spatele la aşa grozăvenie noi avem 
domnişoare curate care nu trebuie să aiba habar de 
aşa treburi murdare! Haideţi odată! 

Băetanul: -Dar îl gâtuie coniţă, vă spui! E un 
român de-al nostru, de prin Recaş cred că este. A 
tăbărât ăla pe el din spate cu răutate! Nu se poate 
aşa ceva! 

Carul se porni, rândaşul înfricoşat de aşa fapte, 
îmboldi caii să se pună la goană. Codinela singură, nici 
nu schiţă vreun gest. Rămase nemişcată pe loc. 

Apoi îşi şterse gura cu dosul palmei. 

Codinela: -Arata-mi mie unde! 

Se săturase de atâta făţărnicie şi vorbe spuse 
degeaba. Nimănui nu îi păsa de nimica, nu se poate 
să mai trăiască aşa, în minciună. ..Lucrurile astea 
femeieşti i se păreau fără sens atâta timp cât trăiai în 
frică de turci de dimineaţa până seara şi asta de când 
se ştia. Ce nemernicie, nimeni să nu spuie nimic, să nu 
facă nimic.... 

Băetanul îi arătă cam unde se petrecea atacul 
şi fără să mai spună o vorbă, fugi unde văzu cu ochii 
printre tufişurile ţepoase din jur, făcându-se nevăzut. 

Doamna Szentyvany se încleştă cu mâinile de 
lemnul căruţei, strigând: -Codinela, Codinela, sări! îţi 

poruncesc să nu pregeţi, că e de rău îţi spui, hai mai 
repede! 

Căruţa din viteză mai să se răstoarne pe malul 
alunecos, iar fetele ţipară speriate. 

Codinela fără să îi pese de ele se avântă pe 
cărare şi auzind ceva zgomot, se grăbi să treacă râul 
cu paşi mici, căutând pietre sau buşteni peste care să 
traverseze. 

Tache Haiducul nici nu banuia ce se întâmplase, 
se zvârcoli la început încercând să se elibereze dar 
strânsoarea devenea fără scăpare. Zybra îl strângea în 
laţ dar ritmic îl mai şi izbea cu capul de un bolovan de 
pe mal. I se făcu rău şi sângele îl podidi pe gură. 

Codinela îşi ţinu firea şiîi veni un val de vomă din 
adânc, dar rapid, se şterse pe frunte de transpiraţia 
emoţiei, învinse frica cea mare şi în apa îngheţată găsi 
cu degetele o piatră colţuroasă. Zybra, oştean bătrân 
simţi apropierea cuiva din instinct şi se întoarse dar 
ea gemând tare îi înfipse pietroiul drept în tâmplă, 
îl nimerise, dar alunecă din mişcarea sa în apă. Fără 
să dea drumul, laţului spahiul se pipăi la spate de un 
jungher subţire. Codinela icnind îl lovi în degete şi 
apucă o creangă ruptă de la marginea apei. l-o înfipse 
în ceafă, ferindu-se de mişcările spahiului care doar 
cu o mână învârtea jungherul să o înţepe, cu cealalta 
mână ţinând strâns laţul. 

Era prea mult pentru ea, emoţiile erau aşa mari, 
îi zvâcnea sângele în tâmple, alunecă în genunchi 
înţepându-se prin colţii pietrelor. Se ridică şi îl lovi 
iar cu vreascul, reuşind să ferească tăişul lamei care 
îi intră însă spahiului lateral pe la subraţ. Sângele 
podidi cu putere, înroşind nefiresc firul apei. Se auzi în 
apropiere nechezat de cai... 

în ropot de copite ceata haiducilor condusă de 
Ştefăniţă Albitul năvăli pe mal. Filon cel uriaş, într-o 

cămaşă alba descheiată adânc la piept ţipa sălbatec. 

Filon: -la-n uite aici Albitule, spahii îl fac rău pe 
Tache! 

Sări josşi din mers îl găsi pe slujitorul mut de prin 
tufişuri. Slobozi arma în el şi îngenunchind, îl săltă pe 
spahiu de jos, înfigând sabia sa lunga dintr-o singură 
mişcare de apăsare. 

0 ridicară pe fată care nu putea spune nimic, 
fiind sub spaima încăierării. Albitul îl desferecă la gât 
pe Tache. Haiducul nu mai respira şi mâinile îi erau 
încovoiate, murdare. ...Cu lacrimi în ochi îl strânse la 
piept. 

Albitul: -Tache, of, Tăchiţă, ce făcurăm, fir- 
ar peştele să îţi fie! Cum de te-a găbjit fiara asta de 
osmanlâu, Tache, Tache , of, of... 

Sluga din Ohaba, care mut fiind nu putea încropi 
şi el o vorbă, se tot lovea de un copac cu capul, gemând 
ca un animal în suferinţă. 

Filon avea obrajii uzi de lacrimi. Puse capul pe 
pieptul Iu Tache murmurând într-una... Filon: -Tache, 
ce făcui voinicule, au. ...au de noi.... 

Albitul: -Da fata asta ce are. 0 fi mută ? 

Filon: -Mută nu e, dar sânge în ea şi curaj decât 
românii mei, tot are! De acu o declar fiica miea. 

Albitul: -Tu fetico, eşti bine? Te-a înţepat 
şoarecele ăsta? 

Cu cizma îl împinse în apă pe spahiu şi scuipă 
de două ori spre acesta. Rândaşul se aplecă să îi ia din 
arme şi găsi bănuţii de aur şi hârtiile cu peceţi turceşti. 

Filon: -Aruncă-le, arză-l-ar focu să îl arză I 

Albitul: -Ba nu, cini ştie ce grozăvii e prin ele, 
măcar turcii să nu le primească la vreme, le-om dibui 
noi înţelesul. ...Zi ceva fetiţo, eşti tăiată, ţi-e rău, ce ai? 
Undi stai, să te duc spre casă daca om putea, că noi, 
deh, suntem oaminii pădurii, la cetăţi mai cu fereală 



34 



şi nu toţi în ceată, că ne încaieră gărzile Paşei, asta e. 

Filon: -Ce mai, ea nici nu ştie cine suntem noi 
Albitule, nu ţi-ai dat seama? Fată, noi suntem ceata 
lui Tache Haiducul, daca ţi-e cumva cunoscut, daca nu, 
asta e. Iar pe cel ce ai încercat să îl ajuţi îl chema chiar 
Tache. Asta e, cu vorbe puţine. ...Ce fu şi viaţa asta 
bre Tache.. ..Ai fugit, ai jefuit carele, mult bine pe la 
sărăntoci ai făcut şi pe noi ne-ai oploşit lângă tine.... 
Dar de mâna turceasca nu ai reuşit să scapi.... Să îl 
luăm să îl punem cum s-o putea pe cal, să îl ducem 
spre hoceag... Mâine Popa Mihai al Herneacovei să îi 
dea cele cuvenite.... 

Rândaşul: -Pe fata asta o ştiu. E a lui Boier 
Eufrosin din Cetatea Timişoarei, cel mai avut om de 
acolo. Mai rânduit ar fi să o conducem acasă lângă 
prăvălia de o are Tache în secret, acolo să o ducem, că 
e imediat lângă uliţa ei. 

Codinela: -Ba nu mă duc acasă, eu acolo nu 
merg. Nu prea ştiu cum e cu ceata asta de haiduci, 
dar îmi pare tare rău de omul acesta de jos. Haiducul 
Tache. Mă întovărăşesc cu voi, daca mă primiţi şi pe 
mine. 

Filon: -Mare neorânduială nu o fi, că ai vitejie în 
subţirimea ta, dar se cuvine fată mare să plece de la 
părinţii ei, mai că la jupânul Eufrosin am trecut şi eu 
odata, parcă nu? Şi să steie cu blestemaţi ca noi, de 
facem târguieli pe fereală şi în fugă şi goană ne ţinem 
toată viaţa, şi aia, de se ţine într-un fir de aţă, după 
mila Domnului, Amin! Zise el şi îşi făcu cruce. 

Albitul: - Şi ce, nu mai ai văzut fete care fug 
de acasa? Fug după giugiulieli şi alte d-alea de amor 
ale vârstei şi nici una nu mai vrea să se duca acasă la 
cusut şi d-alde d-astea. Barem fata asta are două ale 
ei: E şi frumoasă de pică luna în lac, şi e şi curajoasă, 
că la scandal n-am mai văzut să sară românii de cel 

puţin doi anişori încoace. Frica de ieniceri le-a înmuiat 
oasele şi le-a cusut şi gura, bag seama... 

Filon: -Băiete, bagă-i la subsuori pistoalele 
turcului fetei, că de botezat a botezat-o lupta asta, 
chiar de se sfârşii aşa rău. Cum îţi zice ţie? Ştii a călării 
ca bărbaţii sau stai dea-ndăratelea ca doamnele de la 
curte? 

Codinela: -Codinela mă cheamă. Iar de călărit, 
ştiu şi aşa! Sări drept în şaua armăsarului lui Tache, 
care se cabră uşor, mirosind om străin dar Filon îl 
şuieră tainic şi se potoli. 

Albitul: -Uite ce-i, să ne punem în mişcare vă 
zic. Suta aia de călăreţi nasul îmi spune că se vor 
întoarce şi nu o să fie fir de iarbă necercetat până nu 
îi găsesc pe oamenii lor. Şi aşa ţepeni o să îi găsească, 
deci hotărâţi-vă, spre Timişoara pe drumul pe sus pe 
la Flerneacova ocolire sau îi dăm la ascunziş şi nu la 
alea două buturugi, locul lotrilor că ne simt caii lor, ci 
departe în codru, cel puţin o zi. Urcaţi la rândaş pe 
Tache, strângeţi ce vreţi şi hai! 

♦ 

La focul discret, mascat sub o stâncă gri, 
adăpostiţi de vânt se încălzeau toţi din ceată. 

Codinela îşi strânsese părul şi schimbase tunica 
sa cu una de-a lor mai soldăţească, lungă şi cu buzunare 
tivite cu roşu. La prima vedere credeai că e un zapciu 
din Ţara Românească, dar de aproape frumuseţea 
chipului şi buzele roşii, te luminau că e o fată chipeşă. 

Codinela: -Mereu m-am întrebat la ce bun balul 
cetăţii sau adunarea târgoveţilor, când toate fetele 
şi doamnele se aranjează şi dănţuiesc, dar a doua zi 
toţi sunt cu doi trei crăiţari în buzunare gata să le dea 
la ieniceri de bună trecere? Asta e viaţa? Una spui şi 

după aia cu spinarea cocoşată? 

Filon (în timp ce muşca dintr-o bucată de vânat, 
plescăind nu tocmai politicos ): -Şi ce, e ceva nou? De 
peste o sută de ani oamenii Paşei străjuiesc locurile 
astea, toţi o ştiu de copii. Aşteaptă ajutorul de la Apus, 
de oriunde, numai de la dânşii nu, căci ei nu ar mişca 
un deget, în afară de vorbe spuse la beutură cum 
zice copila asta! Nu zic însă că nu mi-ar place să văz 
şi eu un bal din ăsta, simandicos, cu domniţe gătite şi 
aranjate.... 

Albitul luă o crenguţă şi agită focul să îi sporească 
puterea. 

Albitul: -Acu de căzu Tache, mă gândesc să 
rămânem aşa cum suntem, în ceată. Nu crez că unii 
vor să ia drumul civiliei, şi mă rog unde s-ar duce 
fiecare, că toţi ne ştiu ce suntem, iar stăpânirea ne are 
pe răboj. Nu îmi pasă de banii şi aurul strâns, ducă-se, 
să ia cine ce vrea, eu unul mă împac şi cu asta, aia e.... 

Filon: -Io unu nu plec. Locurili astea îmi cântă în 
cap, o muzică, dealurile Recaşului cu viile tinere, cu 
priveliştea Herneacovei cu pădurile fără număr... .E 
prea frumos pe aici, vă spun, că sunt umblat dincolo 
de Viana...Cu siguranţă însăşi bunul Dumnezeu dacă 
a descălecat undeva pe pământ, acilea a pus piciorul, 
e buricul lumii. ..Plus că acum fata asta vrea să steie 
cu noi, până când i s-o năzări alte născociri, mă leg 
să o ţiu lângă mine.. ..Am mai zis asta, sper că m-aţi 
înţeles.... 

Stelele urcau pe cer şi două bufniţe tinere foşniră 
la vânat. Vietăţile nopţii se puneau în mişcare iar 
greierii şi cosaşii cârâiau din ţiteri. Când şi când, vântul 
molcom al nopţii venea şi pleca, nehotărât parcă să 
steie locului. Aici, în loc ascuns parcă nu exista Paşa cu 
ienicerii, nici trompetele apusene sau sacii cu galbeni 
ai târgoveţului Eufrosin. 

Codinela se lăsă pe spate şi numără aştrii 
luminaţi, mângâind iarba umezită cu degetele. O 
toropeală a oboselii de peste zi o cuprinse. Când şi 
când vedea imagini cu vecinul ei Gelică, ce o mai fi 
făcând băetanul acela tăcut? Oare avea ceva de zis 
sufletului despre imaginile lui sau se amăgea în visări? 
Mai ştia un băiat de pe la un han, cam subţiratec care 
o tot pironea cu privirile când trecea pe acolo de parca 
vroia să o fure. ..ce să fie şi cu gândul acesta? 

îşi ridica gulerul la tunica miţoasă şi asprimea 
lânei o fulgeră puţin pe pielea gâtului. 

Albitul o acoperi uşorcu o pătură ţesută cine ştie de 
când. O priviră cum doarme şi se minunară. Dumnezeu 
îl luase pe Tache aşa cum vroise el, cu arma în mână,l 
a război şi le dăduse un îngeraş să îi ia locul. Oare i se 
cuvenea la frăgezimea anilor ei aşa viaţă amară? 

Trecură din mână în mână o ulcică ciobită cu vin 
greu. Nu vorbea nimeni dar tot auzeau animalele din 
codru cum vânau, după cum zicea Filon, luptau şi ele 
pre limba lor, şi în ţările lor nu cum fac necredincioşii, 
de taie oamenii pe nimica, sau mai rău, braconează cei 
fără de nici o lege, care jupuie şi omoară mişeleşte.... 

Când şi când o stea pâlpâia mai tare iar caii 
tresăreau mişcând în legăturile lor. 

Albitul (şuşoti): -Mâne dimineaţă după ce 
slobozim pe Tache la popa, plecăm la Ohaba să îi luăm 
un armăsar tânăr la fata asta. 

Filon: -Da, că al lui Tache îl lăsăm aşa. ..să fie 
slobod, rămâie al lui... 

Albitul: -Mâne iau cal viteaz, ce au ăia dosit prin 
văioage şi îi dau eu învăţătură să steie mândră în şea, 
cu armele la brâu... 

Filon (discret ): -Linişte..., încet să nu o trezim.... 

întinseră picioarele mai aproape de foc, că îi 
scăzuse puterea.... 

Capitolul 3 



Prea-înaltul Staroste al Devei, loan Gherontie, 
în aşa timpuri neprietenoase şi cu atâtea semnale de 
primejdie totuşi purcese la drum. 

Spre jalea familiei şi a slugilor care se văicăreau 
în curte, ţinându-l de poalele mantiei cenuşii discrete 
de călătorie. 

Soţia: -Nu pleca, nu vezi că nu ajunge un târgoveţ 
din trei? Fiul nostru Eufrosin sunt sigură, nu cred să 
se înduplece să vie, la câte solii şi daruri dumneata ai 
trămis.... 

Gherontie avea sub solda sa cam patru sute de 
oşteni călare şi tot atâţia pedestraşi dar pleca întovărăşit 
de cinci oameni, modest înfăţişaţi, să nu atragă atenţia 
defel, atât al ochilor iscoditori ai oştenilor turci, cât şi 
al nedoriţilor lotri care mişunau în neştire.. Chiar el 
se ferise de înfrumuseţări inutile, fără arme de paradă 
sau eghileţi strălucitori. Patru călăreţi urmau să fie în 
jurul său strâns. Aveau junghere ascunse şi pistolete 
sârbeşti noi nouţe. Cel de-al cincilea deschidea calea, 
urma sa aibă o jumătate de poştă înainte, studiind 
posibilele ambuscade. 

Gherontie îşi acoperi capul cu un tricorn 
de modă austriacă, dădu imbold calului şi fără să 
privească în urmă, se puse la trap uşor, că aveau mult 
de mers... .Copii de prin uliţi şi câini pribegi se porniră 
în jurul lui cu larmă mare, adică exact ce nu îşi dorise 
dânsul.... Nici preacucernicii cetăţeni ai propriei cetăţi 
nu trebuiau să afle lesne de plecarea dregătorului .... 



39 



♦ 

După ce trecură vadul unui râu pe locul unde 
se petreceau vitele la apa mică, se înşiruiră unul câte 
unul să urce malul plin de mărăcini cât calul. Primul 
călăreţ din grup de departe le fluieră aparte, ca un 
semnal. Ceva i se arătase... .Undeva în stânga se aflau 
câţiva oameni. Se opriră din mers bănuitori de atac, 
ţinând caii strâns din pinteni. Reveni fluieratul de la 
omul din faţă, acum pe ton mai înalt, semn că totul 
era cât de cât în siguranţă. Ajunseră pana la ei nişte 
vaiete de copil. 

Gherontie curios, dădu un imbold la cal şi se 
apropie să vadă mai bine, peste mărăcinii şi pâlcul 
de tufişuri sălbatice. Asta spre vizibila nelinişte a 
oamenilor lui, că nu continuau degrabă drumul, aici la 
locul de trecere al râului în general mişuna de musafiri 
nepoftiţi. 

între tufişurile şi zmeurişul crescut în tufe mari 
fără oprelişti de mână omenească, se afla un car şi 
doi boi, iar un sărman om se canonea să îl împingă în 
apă, dar locul acolo era prăpăstios şi apa, adâncă. Se 
auzeau vaiete de copii. 

Lângă boi, un copilandru gol goluţ se văita: -Nu 
tătucă, te rugăm noi să nu faci fapta asta ... 

Mormane de pietriş şi plăci albe de piatră 
scoase din apa rece, arătau treburile şi munca de până 
acum. Omul, dezbrăcat până la brâu, lega un lanţ 
peste picioarele boilor, şi îi îmboldea cu o nuia să sară 
în apă, nepăsându-i de vaietele copiiilor, împingându-l 
din când în când să stea deoparte. 

Omul (vorbind apăsat): -Numai aşa, îmi iau 
capăt zilelor, să înec boii şi pe mine, să mor înecat, 
decât să mai duc traiul ista nenorocit. Iar voi doi, copii 
amâraţi, luaţi drumul bordeielor până la venirea serii. 

după cum vă v-a îndruma Ăl de Sus. Amin. Altceva nu 
poci a mai născoci... .Un codru de pâine uscat se v-a 
găsi şi pentru voi. 

Şi sări în car, cu o faţă întunecată, făcând semnul 
crucii din degetele rămase libere, petrecandu-şi un 
capat de lanţ după gât. 

Gherontie văzând aşa grozăvenie, dădu semn 
la armăsar şi culcând tufişurile în picioare se înfăţişă 
mai aproape. Boii tresăriră şi mai mai să cadă cu totul 
în apă, spre bucuria omului care îi zmucea. Slujitorii 
se puseră în contra dregătorului barându-i drumul, 
punând caii în faţă, dar stăpânul îi împinse şi îşi văzu 
de drum spre omul de pe mal. Copiii înspăimântaţi se 
aruncară cu mâinile petrecute după roţile carului. 

Gherontie: - Hei omule, în bună pace îţi fac urare 
de sănătate, dar ce Dumnezeu vrei să faci? Nu vezi, 
vă înnecati imediat, curentul e mare aici, carul greu, 
niminea nu vă scoate la mal, acu o să cădeţi! 

Omul (tresărind): -Aia şi vreu, să mă înnec 
imediat, acu, dar repede! 

Gherontie care iar simţea un junghi dinspre 
inimă cu mişcări rapide, apucă de un capăt de lanţ. 
îmboldi şi pe un slujitor de-al său să ţie cu mâinile de o 
stinghie de la car. Traseră înapoi, dar boii nu se clintiră. 

Gherontie: -Dar ce te puse omule să faci aşa ceva, 
nu ţi-e milă de copilandrii ăştia, care se pare ca sunt ai 
tai? Care e viaţa ta aşa de rea şi fără de îndreptare de 
se întâmplă aşa ceva? 

Omul, cu faţa murdară, catadicsi şi sări jos, 
proptind o mână în jugul boilor. 

Omul: -Boierule, trebile p-aci sunt aşa cum le 
vezi, nu-ş de ce te-ai oprit la noi, poate ca la o comedie 
d-aia din bâlci, să faci veselie şi să râzi de sărăcia 
noastră de români? 

Gherontie: -Nici vorbă, nu râde nimeni, sunt loan 

Gherontie, Starostele întâi al Cetăţii de sine stătătoare 
şi nevândută turcimii al Devei. Grăieşte degrabă! Ai 
auzit de mine? 

Omul: -Nici pomeneală, nu am auzit, dar mă 
bucur că un boier aşa ca matale, cinstit, să steie de 
vorbă cu unii ca noi, talpa ţării, cum se zice la noi în 
popor. Io am auzit de Liculiţă Oşteanul, pentru care 
toţi oaminii de aici fac ascultare şi muncă toate zilele 
săptămânii, la scos piatră din râu. 

Gherontie: -Şi Liculiţă ăsta te-a pus să îţi curmi 
viaţa, şi aşa amarnic, şi aşa de faţă cu pruncii tăi? 

Omul: -Păi îi datorez cinci taleri de argint, datorii 
mai vechi, iar de plătit, nu avem cum. Şi aşa muncim 
să scoatem pietre pentru drumuri, din râu, cât e ziua 
de lungă, continuu. Iar vieaţa asta mizeră, io unul nu 
poci să o mai ţiu, mă omor, asta e boierule! 

Gherontie descălecă şi puse mâna pe jugul 
carului, opintindu-se şi el, în sfârşit boii făcură un 
pas înapoi de pe malul râului. Copiii ascultau muţi, 
conteniseră din plâns, uimiţi de venirea acestor străini 
nemaivăzuţi. 

Gherontie: -Ştii ce, scoate lanţul ăsta de pe gât că 
mă mânii când văd aşa fapte... .Unde este acest vajnic 
Liculiţă, vreau să mergem la el şi să îi vorbesc! Uite ici 
o pungă în care am şapte taleri, hai să îi plătim datoria I 

Omul, uimit şi neîncrezător îi arătă în direcţia de 
unde se vedea un fir de fum dinspre un luminiş. 

Scutierul: -Ştiţi ce, înălţimea Voastră, nu putem 
abate iar drumul cum spuneţi, avem încă de făcut cale 
lunga, iar amiaza e pe sfârşite, să purcedem la drum 
şi gata! 

Gherontie (răstit): -Ba fac ocol cum îmi e pofta, 
asta-i! Ne abatem din drum cum o trebui, şi de o sută 
de ori, fără alte alea! 

înaintară şi cu toţii după ce întoarseră carul. 

se apropiară de luminiş, unde trei bărbaţi îmbrăcaţi 
vânătoreşte, frigeau un pui de mistreţ la foc iute. Câinii 
lor, doi copoi, lătrară agitaţi. 

Gherontie, duse degetele la tricorn în semn de salut. 

Gherontie: -Bună ziua oameni şi sper că nu vă 
întrerupem de la ospăţ necuvenit. Cine ar fi Liculiţă. 
Dumneata? 

Un bărbat cu un defect la pleoapă, cu o cămaşă 
cu zorzoane, croită din piele de căprioară ridică un 
deget gros, neridicandu-se de la foc. 

Liculiţă: -Nu te obosi cu vorbele, io mi-s Liculiţă 
şi pământurili astea sunt ale mele. Ce voieşti de ai adus 
omul ăsta aici, când rostul lui e să muncească până la 
asfinţit? Cam ce treabă e asta boiernaşule? 

Gherontie îşi încordă mâna pe mânerul săbiei, 
dar junghiurile din şezut nuîi dădeau pace. O sfârşeală 
de la emoţie îi strangula şi inima, în zvâcnet dureros. 
Se limita să vorbească tunător. 

Gherontie: -Sunt înaltul Gherontie, Starostele 
Devei. 

Liculiţă, nepăsător, mai atent la mâncare, spuse: 
-N-am auzit, şi nici nu mă interesează. Ce pofteşti 
totuşi de la mine? 

Gherontie: -Ce datorie are omul ăsta? 

Liculiţă: -Păi toţi din bordeiele lor au tot cam 
aşa. Cinci taleri cu totul, dar de plătit nu are cum, aşa 
că va robi cât voi pofti io. Cinci taleri plus un taler că 
mai e şi mâncarea ce o dau la vite şi la zdrenţăroşii 
ăştia mici şi flămânzi. 

Gherontie: -Aşa o fi, dar cam multă mâncare le 
cam dai....(îl zeflemisi el). 

Gherontie îi aruncă săculeţul, în care se auziră 
monedele clinchetind. 

Gherontie: -la d-aci şapte taleri. Omul ăsta e 
liber, să ştii! 

Se întoarse şi vorbi omului. 

Gherontie: -Nu ai de ales, acum nu ai nici o 
datorie. Eşti liber să faci cum pofteşti. Uite cinci 
crăiţari, ia familia, copiii şi pleacă de aici pe drumul 
pe care venirăm noi, spre Cetatea Devei. întreabă de 
casa lui loan Gherontie, te iau în slujba mea dacă te 
tocmeşti, desigur. 

Omul, aplecat în plecăciune, cu degetele negre 
frecând căpăstrul de pânza soioasă a boilor, murmura 
mulţumiri. Plozii, urcând şi coborând printre gratiile 
carului nu mai conteneau cu râsetele. 

Gherontie nemişcat îi pironi cu privirea pe 
Liculiţă şi ai lui. Cine ar fi acest Liculiţă şi ca el sunt 
mulţi, personaje abjecte care terorizează unii oameni 
ani de zile. Dacă ar mai fi simţit fiorul unei oareşice 
tinereţi i-ar fi spintecat pe aceşti nevolnici. Sau dacă 
ar fi luat suita sa obişnuită de călătorie, aşa, la cam o 
sută de călăreţi, să fie acolo... .Altfel ar fi stat treaba cu 
ei. Liculiţă şi ai lui număraseră banii şi fermecaţi de aşa 
monede noi şi strălucitoare, păstrau oarecum tăcerea. 
Ciudate arătări şi străinii ăştia. ...se gândeau ei... 

într-un târziu, grupul se puse la pas mărunt, 
fără să mai salute, şi fără să privească în urmă defel. 
Scutierii erau cu ochii în toate părţile, că amiaza 
trecuse. Grăbiră murgii la trap, căutând să ţie de 
drumeagul care acolo era dincolo dispărea în umbra 
copacilor şi a buruienilor care îl ascundeau. Fliuerară 
înalt şi de departe le răspunse un fluierat asemănător. 
Omul lor deschizător de cale îi aştepta, totul era în 
ordine. Ieşeau la o cale pietruită mai largă şi întreţinută, 
drumul poştalioanelor imperiului. 

♦ 

După odihnă şi merindele luate în pripă cum 
se poate la drum, călătorii îşi văzură de drum, se 
luminase de ceva vreme, iar păsăretul din copaci cânta 
de te asurzea. în faţă se vedea un car de călătorie şi 
alţi creştini cu desagi pe umeri, o luară şi ei într-acolo, 
strunind din loc în loc caii, care s-ar fi vrut să scape 
praştie la galop. 

După ce traversară cam două trei văioage largi 
şi luminoase, îşi grăbiră ritmul, strângandu-se mai 
aproape unii de alţii. Gherontie călărea acum aproape 
ultimul, cufundat în gânduri legate de războaie şi de 
uneltirile care ameninţau propria cetate. 

Pe toata ziua continuară fără de popas, luând 
drumul comercianţilor de sare şi cărbuni, pe cărarea 
mai ferită, aşa că totul decurse în bună pace. 

Ieşiră la drumul poştei, când lumina nu mai 
era aşa bună, şi amiaza se sfârşise. într-un loc de 
popas, oameni de toate vârstele căutasera adăpost în 
apropierea unor bănci şi fâneţe acoperite. 

Unii cu desagii desfăcuţi făceau pregătiri de 
cină, alţii în jurul unui foc, îşi propteau ţăpuşe de lemn 
cu îmbucături la fript. Gherontie îmboldi blând calul 
care tremură uşor simţind atâtea mirosuri străine 
amestecate, dar în treacăt văzu un monah ieşind din 
pădure şi împărţind lumânări şi blide de lut. 

Gherontie: -Hei, scutier, ia-n stai oleaca. 

Scutierul: -Da? Ce să fie înălţimea-ta? 

Gherontie: -la vezi ce e cu oamenii aceştia? 

Scutierul în muţenie dezaprobatoare îşi suci 
calul şi descălecă lângă trunchiul unui arţar. 

Toţi se opriră aşteptând. Se lăsa seara şi ei nu 
găsiseră un loc de popas, un han sau un foişor mai păzit. 

Scutierul: -Înălţimea-Ta, oamenii aşteaptă 

să fie primiţi de un preot. Părintele Mihai din 
dealurile Herneacovei, care e ieşit din schit să vie să 
binecuvânteze oamenii şi locurile acestea. 

Gherontie: -Dar nu cred că îi primeşte pe toţi, 
ziua e pe sfârşite. 

Scutier: -Dar ei zic că e sfânt Mihai părintele, 
cică dacă se roagă pentru păcătoşi, cam de fiecare 
dată rugăciunile îi sunt ascultate de Cel De Sus. Face 
minuni Înălţimea-Ta! 

Gherontie descălecă: -Asta este, vreau să îl 
văd şi eu pe acest Părinte. Făcu un semn cu palma să 
stăvilească vreun comentariu de dezaprobare. Călăreţii 
suitei sale întunecaţi la chip şi îngrijoraţi, descălecară 
şi se amestecară în gloata care se rânduise în luminiş. 
Scutierul fluieră de taină spre a înţelege iscoada lor 
din faţă că fac popas şi să vie şi el mai aproape.... 

Când Gherontie se înfăţişă în luminiş, mulţimea 
se dădu în părţi, parcă simţiseră gradul său nobil, iar 
oamenii simpli nu vroiau sa creeze zarvă sau prilej 
de ceartă. Văzându-i că se îndepărtează, Gherontie 
le făcu semn sa nu se mişte degeaba, se aşeză şi el 
pe marginea unei băncuţe cioplite din lemn necojit, 
îndemnă oamenii săi să fie discreţi. 

Apăru iar monahul şi se adresă mulţimii. 

Monahul: -Părintele vă spune că azi nu mai 
primeşte pe nimeni. însă mâine de dimineaţă o să 
vorbească cu toată lumea fără deosebire! 

Scutierul îi vorbi: -Cucernice, dar o excepţie nu 
se poate, avem aci înalte persoane ca rang şi stare, ne 
grăbim în drumul nostru! 

Monahul: -Părintele îi transmite înaltului 
Gherontie că îl vede mâine, dacă are timp şi răbdare 
să dea ochi cu dânsul. Azi nu are cum, orele sunt 
înaintate şi îşi cere scuze la toată lumea cu umilinţă I 

Gherontie auzind că îi ştia numele, păli la faţă şi 

o emoţie mare îl săgeta din creştet până în tălpi. Era 
clar un sfânt părintele ăsta Mihai, fără nici o îndoială, 
ştia şi vedea oamenii după înfăţişare şi nume chiar de 
la distanţă, mari puteri avea! îşi făcu degrabă cruce şi 
îmboldi oamenii să îngenuncheze plecaţi ... 

Monahul: -Părintele acum slujeşte undeva nu 
departe la dobitoacele pădurii. I s-a înfăţişat o turmă 
de căprioare cu cerbul lor, sfinţia-sa o să se roage şi 
pentru vietăţile astea, care i-au cerut cumva ajutorul, 
se pare că un braconier nemilos din cale afară le mână 
neîncetat căutându-le moartea şi le rupe rândurile.... 

îi salută şi se făcu nevăzut. Oamenii din jur 
nu ziseră nimic şi încet, se pregăteau să înnopteze 
încropindu-şi fiecare un culcuş după puteri. 

Scutierul: -Cine s-o crede şi Popa ăsta, de ne 
ţine pe noi în aşteptare, auzi, se roagă la săntatea 
dobitoacelor din pădure, uff.... 

Gherontie, luînd un opaiţ de călătorie luminat: 
-Aia e, dacă nu gândeşti defel. Unii sfinţi şi nu e el 
singurul au diverse arătări şi viziuni. Iar acest popă 
când se roagă, atât de amarnic şi cu toate puterile lui, 
de înmoaie şi pietrele nu numai inima fiarelor pădurii. 
Oştene, eşti tânăr şi judeci la iuţeala tinereţii, e bine, 
dar cu timpul vei dovedi miezul lucrurilor pe care nu 
le-ai fi bănuit nicicum. Căile Domnului diferă de inima 
omului, în care sunt chestii amestecate, aşa să ştii... .Să 
ne aşternem pânzele pentru înnoptat. 

La prima geană a dimineţii când lumina printre 
crengile arborilor uriaşi venea cernită în scânteiri fine, 
părintele Mihai deja slujea în mijlocul oamenilor, subt 
ţipătul şi cântul păsărilor felurite ale pădurii.... 

Când somnoroşi, cei din suita lui Gherontie se 
traseră şi ei mai aproape, părintele Mihai isprăvise 
deja cu jumătate din cei ce îl aşteptaseră. Părintele 
Mihai părea undeva la şaizeci de ani, cu o mustaţă şi 

barbă tăiată scurt, albă. Ochii îi ghiceai iuţi, iar vorba 
şi cântul îi erau deosebit de calde, de câteodată ţi se 
părea că înmoaie răcoarea aerului. 

Părintele Mihai: -la-n-te uită, înaltul Gherontie, 
vină aici! Cu ce pricină aţi venit, de aţi schimbat cursul 
călătoriei? 

Gherontie se închină şi îi sărută mâna părintelui 
încet: -Păi nu am schimbat nimica, imediat ne 
întoarcem pe drumul nostru, că e undeva la o jumătate 
de ceas de aicea. 

Părintele Mihai: -Ce vrei să mă întrebi, nu se va 
împlini aşa cum îţi doreşti, să ştii.... 

Gherontie păli uşor, cu emoţie, iată că părintele 
îi ştia şi gândurile cele mai adânci şi ascunse în el.... 
Mare e puterea lui Dumnezeu, îşi făcu cruce repede. 

Părintele Mihai: -Poate va fi bine aşa, dumneata 
cu Doamna matale în o cetate şi fiul şi ceilalţi în altă 
cetate, aşa va fi.... 

Gherontie: -Dar o fi bine, că se arată norii 
războiului? 

Părintele Mihai: -Va fi, va fi... .Priveşte numai la 
arboretul ăsta, crezi că îi pasă prea mult de ar fi turci, 
or de ar fi apusenii? Aici e mereu la fel. ..lasă lucrurile 
cum pot ele să se aşeze şi mila Domnului se va aşterne 
peste toate. Amin. 

Gherontie: - Dar mai am o întrebare Sfinţia- ta, 
dacă se poate... 

Părintele îşi arcui sprâncenele amuzat. 

Gherontie: -Dacă mă călugăresc sau îmi zidesc 
undeva o chilie, să mă retrag, crezi că se poate? 

Părintele Mihai: -Eu cred că nu. ..Crezi Măria-ta 
că oamenii pe care îi adăposteşti, îi hrăneşti sau îi ai în 
soldă te vor lăsa în pace să te retragi? Nu e mai degrabă 
meseria voastră alta, de pildă cea de a face echilibru 
între Bathori şi junele Teleki cel aspru pe o parte, pe 

cealalta cu spionii casei austriece şi presiunea Porţii 
din vecini? Aşa -i sau ba? 

Gherontie plecă capul: -Drept aţi spus . 

Părintele Mihai: -Drum bun şi vezi că sănătatea 
nu îţi mai deschide porţile, să fie ultima călătorie.... 

Gherontie: -Sfinţia-ta, mulţi sunt chinuiţi şi nu 
văd o îndreptare, la oaminii aceştia din popor, crezi 
că le va fi mai bine? Pe unde treci numai nelegiuri şi 
schingiuiri ce nu îşi au locul. Fie că e pământ subt turci 
fie dincolo. 

Părintele Mihai: -Dumnezeu vede, dar felurite 
sunt moravurile oamenilor, ce fac ei, e greu de 
schimbat, asta e valabil peste tot, nu numai unde 
vezi Domnia-ta cu ochii. ..Asta e greu. ..Oamenii nu se 
schimbă, apucăturile omeneşti sunt o piatră greu de 
mişcat. 

Gherontie întinse o pungă cu cinsprezece 
galbeni, împingând-o uşorîn iarbă. 

Gherontie: -la sfinţia-ta o donaţie, ducaţi 
Brâncoveneşti de aur, să faci un zid la schitul matale 
din piatră, durabil. 

Părintele Mihai: -Fie primit! Şi făcu semnul crucii. 

Rămaseră puţin nemişcaţi când sub puterea 
crucii de metal ascultară o rugăciune scurtă de 
călătorie şi sănătate. Păsările începuseră să se 
risipească din vârful arboretului. 

♦ 

în pivniţele adânci ale reşedinţei lui Eufrosin, 
stăpânul cerceta starea butoaielor. Adusese un 
transport nou cu vin şi nu era sigur că butoaiele nu 
picurau pe la îmbinări. Cu făclia aprinsă un slujbaş 
speriat îi lumina calea. Se auzeau şoapte, aşa că se 
îndreptară degrabă să cerceteze. 

în cămăruţa unde se ţineau săculeţii cu mălai, 
grâu şi altele, era şi o băncuţă. îmbrăţişaţi, o slugă din 
angajaţii casei târgoveţului şi o tovarăşă de a lui găsită 
prin cetate, undeva prin curţile ascuţitorilor de cuţite 
se dezmierdau. Tresăriră când uşiţa boltită se dădu de 
perete în mare zgomot. 

Eufrosin: -Ce e asta? Ce faceţi aici? Spurcaţi sacii 
cu mălai? Cini e fata asta? 

Sluga (îmbracandu-se ): -De pe la ascuţitorii de 
cuţite din curţile sârbilor, înăltimea-ta I 

Eufrosin: -Şi ce mă interesează pe mine? Ce, vrei 
să pleci din casa mea? Netrebnicule! Se întoarse spre 
rândaş. 

Eufrosin: -Ştii ce, mută-l pe ăsta în grajd, să 
doarmă azi acolo să se răcorească! Sluga se grăbi să 
treacă ferit pe lângă uşă dar Eufrosin îl prinse rapid şi 
îi administră o cizmă în dos ca să îi dea avânt. 

Apoi trase uşa cămăruţei după el, zăvorând-o pe 
dinăuntru. Privi fata care îşi strângea cămaşa până la 
gât. 

Eufrosin: -la zi, cât ţi-a dat pehlivanul ăsta? 

Fata: -Nimica, nimica. Din plăcere am venit. 

Eufrosin: -Da crăiţarii ăia din legătura aia din 
batistă ai cui sunt, ai miei? Câţi ţi-a dat? Pentru 
plăcere, de e aşa, o maimuţări el. 

Fata: -Doi crăiţari şi o para, da moneta e ruptă 
Măria-ta...da de ce mă ferecaţi aici că mi-e frică, nu 
îmi daţi drumul să plec, vă făgăduiesc, nu mai calc prin 
curţile Domniei voastre. Ştiu oamenii Măriei-tale că 
mă ţii aicea şi nu e cuvenit. 

Eufrosin (cu glas schimbat ): -Ei ochi au, da gură 
sa spuie cuiva n-au! Da di ce să pleci, unde te grăbeşti? 
Uite ce îţi dau io, cinci crăiţari noi nouţi... 

Fata: -Da de ce îmi daţi? Că sunt fată sărmană, 
dar sunt cinstită, nu ca alea... 

Eufrosin: -la banii, ce mai dai cu vorba. 

Eufrosin îi înfipse un piciorîntre picioarele ei şi îi 
descheie cămeşa, zicând. 

Eufrosin: -Eu unul aş tăcea şi în mare taină aş ţine 
pretinia noastră, că nu se ştie... Dar stai locului, lasă-te 
pe laviţă sprijinită, şi cu degetele îi dezmierdă pieptul 
fierbinte, jucând inelele sale de aur peste sfârcuri şi 
răsuflând de aproape aprins în pofte.... 

♦ 

Poarta casei fiind larg deschisa, să intre oricine 
negustorea cu stăpânul, aşa că pe lângă slujitori intră şi 
Gherontie urmat de oamenii săi. Fără zarvă, în deplină 
tăcere călătorii îşi legară caii la inelele de bronz de pe 
ziduri. 

Gherontie respiră cu zgomot, descălecând 
mulţumit. în sfârşit iată şi curţile fiului său după atâta 
trudă. Nu că era din cale afară de obosit, dar o durere 
şi o arsură îl rodea în părţile şezutului. 

Un rândaş se repezi cu o ulcică de apă, 
recunoscându-l. în genunchi îi întinse vasul 

Rândaş: -la de vă răcoriţi, bine aţi venit pe la noi, 
îndată dau de ştire înălţimii-sale! 

Gherontie îl ridică jenat şi îi făcu semn să fie cu 
fereală, să nu mai fie larmă şi ţipetele de bun venit 
obişnuite. 

Gherontie: -Da undi e nepoata mea, frumoasa 
Codinela? 

De la balcon apăru doamna familiei şi îşi înăbuşi 
un ţipăt scurt. 

Doamna: -Aide, aide cini e aici şi nimicurile de 
slugi nu îmi sunt credincioase să îmi spuie degrabă. 

Gherontie (descoperindu-şi capul): -Ba mie îmi 
sunt credincioase cât tac şi sunt de încredere că nu 

vreau ţipăt şi zbieret vezi Doamne de bucurie. Aşa îmi 
plac oamenii să fie. 

Doamna: -Urcaţi degrabă la răcoare la odăi. Da 
unde sunt oşti le Măriei-tale, nu au tulburat ienicerii cu 
puterile şi bogăţiile lor? 

Gherontie: -Nu, nici pomeneală, anul ăsta am 
venit cu cinci oameni, la fereală, îmi ajunge aşa să 
nu facem risipă orientală degeaba cu care din păcate 
ne-am obişnuit de atâta amar de ani. Bătrâneţile sunt 
aproape şi mă gândesc la o oareşice aplecare spre 
altele, mai de spirit, nu spre orbirea bogăţiei 

Intră în sala de sus, uitându-se cu luare aminte 
la panopliile de arme şi vitrinele pline ochi de scule de 
argint şi vase frumoase. 

îl întovărăşi numai un scutier dintre ai lui, care 
se descoperise şi cu deferenţă se trăsese un pic mai la 
spate, să nu pară necuviincios. 

Gherontie: -Da undi e Eufrosin că văzui caii pe 
acolo, drept care e acasă sau în cetate, nu cred că e 
plecat. 

Doamna: -Aici e pe undeva am dat vorbă să îl 
caute sluga. Luaţi o gură de apă rece şi un şerbet, că e 
făcut de mânele noastre. Imediat ne aşternem la masă 
şi pe oaminii Măriei- tale să îi omenim şi să îi aşezăm 
în odăi bune.... 

Uşa se dădu de perete şi se înfăţişă Eufrosin, 
vizibil ruşinat, cu vesta şi cămeşile boţite. 

Eufrosin: -la-n te uită ce surpriză. Dumneata! 

Doamna: -Vai Eufrosine, dar urât îţi mai stă 
cămeşa, parcă ai tras la butoaie singur sau la împins 
prin pivniţă, de parcă nu ai ajutoare. Doamne iarta-l 
şi Măria-ta să fie îngăduitor cu dânsul de cum se 
prezintă. 

Se strânseră în braţe, mai mult îl ţinea Gherontie 
şi nu îi dădea drumul una cu două. Se aşezară în jilţuri 

cu expresii mulţumite. 

Gherontie: -la-n ce te-ai rotunjit, ce mai, bărbat 
de bărbat în casele lui. Dar îmi pare mie sau nu, casa 
dumitale trece acum a palat, se pare că vrei să îţi 
dovedeşti realizările, nu e aşa ? (râse gros) 

Eufrosin: -Da de unde, cine se întrece cu Măria- 
ta, la galbenii şi forţele ce le aveţi, sute de oşteni, 
oamini peste tot. 

Gherontie: -Da, e cetate liberă, aşa e de o sută 
de ani şi aşa voiu să o ţiu, cu toate zâzaniile lui Bathori 
şi a altora de felul lor, puternici altminteri. Fiule, 
acolo nu e picior de necreştini, nimica. Ştii ce caut 
io aici? Că la toate depeşele şi scrisorile mele nu ai 
răspuns a încuviinţare, te ţii aici mizând pe desrobirea 
austriacă... .Da undi e fata, ce e asta? 

Eufrosin (tuşi uşor): -Unde să fie, la treburi 
muiereşti, e trimisă să afle arta postavelor la un aliat 
al mieu înspre Bihor, (minţi el pe nerăsuflate rotind 
ochii să vadă dacă cineva se dă de gol) 

Gherontie (se înnegură şi se aplecă în faţă 
întristat, parcă tot aplombul său se stinsese): -Aşa 

să fie, deci am făcut drumul degeaba să nu am şi eu 
răsplatele mele.... 

Gherontie (făcând semn la scutier): -în fine, asta 
este. Să aduci odoarele şi darurile, că nu am venit cu 
mânele goale la băietul meu! 

Eufrosin: -Chiar nu sunt vremuri limpezi, nu cred 
că era momentul să faceţi aşa drum. 

Gherontie: -Tocmai, ştiu că Marele Prinţ De 
Savoya a strâns iar armată mare. De data asta va fi 
amarnic Eufrosine. Vor învinge şi vor împinge Poarta 
cât mai departe. Era timpul. Vremurile se schimbă, 
iar de nu se schimbă, se schimbă oamenii, aşa să ştii, 
eu şi mamă-ta nu mai avem vlagă în noi! De aia am 
venit, împachetează, strânge ce ai cât de cât de preţ 

şi veniţi în cetatea Devei în siguranţă. De îndată să îi 
dai de ştire Codinelei unde eşti, să nu cuteze să intre 
în cetatea Timişorii că va fi jale. Un asediu înseamnă 
foamete, jafuri, şi (arată cu mâna) îmi pari destul de 
înstărit pe acilea sau greşesc io? 

Eufrosin nu răspunse, făcu un gest cu degetele 
că nu crede că se poate să facă aşa ceva... 

Gherontie: -Câţi ducaţi de aur să ai tu în sipete 
sau săculeţi? Trei sute, poate cinci sute, aşa-i? Sau 
poate ai avut doi ani buni şi te-ai sporit la o mie, hai o 
mie două sute... .Eu crez că nu treci de o mie cinci sute 
maxim 

Eufrosin pufni pe nas, se vedea că tatăl său e bun 
în socoteli şi poate are şi un spion acilea la el în casă... 

Eufrosin: -Nu trec de o mie, o mie doua sute şi 
restul taleri şi crăiţa ri, aşa ar fi. 

Gherontie: -Tocmai, eu ţi-am făcut cu mâinile 
mele starea de comerţ cu postavuri şi pulberi de puşcă, 
cât şi ţi-am dat primele cufere cu mirodenii d-alea 
orientale, de vinzi toată săptămâna la garnizoana 
Paşei, aşa-i? Ei află că eu am în saci treisprezece mii 
de galbeni, avere mare, şi te rog să laşi toate, mai 
ales fudulia de cine-mi eşti, şi vino la Deva. la-ţi banii 
cât se mai poate, pune totul în desagi, şi lasă slugile 
aici cu solda şi toate în rânduială, încă se mai poate. 
Plătim taxa la Paşă şi facem un transport de ce vrei 
tu, să găsim o scuză de plecare, iar de venit, vii înapoi 
când au desrobit aici Austriecii, după cum am aflat că 
se va întâmpla. Aşa-i porunca sau povaţa mea, ia-o 
cum pofteşti! Dar e spre binele vostru, un asediu nu e 
jucărie, să ştii....Niminea nu scapă uşor, cu viaţă zic, de 
averi, aleluia poţi să uiţi, ce e al tău e şi al sultanului 
atuncea....Nu eşti copil şi le ştii şi tu 

Eufrosin se juca gânditor cu o solniţă de pe masa 
argintată. 

Eufrosin: -Vezi dumneata, nu spun că nu le 
nimereşti, aşa or fi trebile, dar eu cel puţin mi-am 
încropit un rost aici, nu am ce căuta la Deva, unde 
jocurile de-a şoarecele şi pisica cu alde Bathori, toţi 
spionii şi alţii de teapa lor nu îmi sunt pe plac. 

Gherontie: -Dar vii înapoi, nu înţelegi, într-o 
lună, în două, când ţi-e pofta, te întorci, e aşa greu de 
priceput? 

Eufrosin: -Nu se poate, tocmai asta e treaba. 
Treaba e să nu pleci nicicum, nu dai înapoi, să nu mai 
tot gândim şi să ne învârtim în jocuri de curte apuseană 
sau cum vrei dumneata să le zici. Şi aşa în Banat nu 
se ştie când munceşti şi pentru cine munceşti şi mai 
ales cui îi dai darul. Eu nu plec, asta-i, dacă este o 
comunitate de români, eu în ea vreau să stau, chiar cu 
gloata să mă amestec, nu suntem o familie mai prejos 
decât sârbii din curtea ascuţitorilor de cuţite sau a 
altora care în toate primejdiile au stat şi nu au fugit! 

Doamna soaţă: -Eufrosine fii cuminte, uite ieri 
dimineaţă fata slujnicei de la rufe mi-a zis că familia 
sticlarilor de sunt români, au fugit şi ei din cetate 
lăsând baltă şi ateliere şi prăvălie. Unii fug cât se mai 
poate, departe de turci 

Eufrosin (trânti cu ambele palme în tăblia mesei 
cu zgomot): -Eu unul nu plec, am zis. Apoi cu glas 
molcom, 

Eufrosin: -Scuze tată.... 

Gherontie: -Uite ce-i. Junghiuri mă întărâtă intre 
picioare, drumul ăsta eu unul anul asta nu îl mai fac, 
am îndatoriile mele de făcut, ştii... .Nepoata nu mi-ai 
dat să văd, de schimbat văz că nu pot să te schimb, dar 
rău faci că mergi între ale tale şi atâta... 

Eufrosin: -Lumea se schimbă tata. Vine apusul 
aicea, vine Austria, ne vom moderniza, ce este cu 
Paşalâcul va fi în colbul uitării. Duci şi prinţi luminaţi 

vor veni, castele şi case noi se vor clădi, baia turcească 
şi minaretele vor fi nimicite, vine schimbarea 
noului. Naţiile apusene nu le mai suportă putoarea 
lor primitivă. Ei, atunci ori eşti în prima linie ori la 
revedere, oameni de tot felul vin după războaie să 
mănânce şi să beie ori să apuce un dumicat şi ei, nu 
îmi trebuieşte şi nu le trebuie nici învingătorilor aşa 
ceva, asta trebuie dumneata să afli! Ori ai curaj, ori 
trăieşti în mizerie cum ne ţin toţi cu grumazul plecat 
ca vitele 

Gherontie: -Hmmm, te arăţi cunoscător în ale 
vieţii şi judeci uşor, ce e calcul şi maşinaţie de palat 
nu e neapărat greşit, supravieţuirea e a mai întaia 
cerinţă să afli şi tu, care nici jumătate din experienţa 
mea de viaţă sau fapte de război nu ai! De ce crezi 
că se schimbă ceva şi ce e vechi e prost? Nimic nu 
se schimbă, trebuie să ai chibzuinţă, ce ai agonisit se 
duce de râpă, dacă o sabie de ienicer te taie şi zaci la 
pat rănit şi boleşti cu anii, dacă ai noroc, că se poate şi 
mai rău. Tu nu înţelegi că fala ta e numai în capul tău? 
Plăteşti la Paşă şi cam atât. Mai dai ceva în stânga şi în 
dreapta pe la spahii să ai liniştea că nimeni nu îţi vâră 
un hanger pe la spate, şi ce? Asta e tot? Crezi că ei nu 
sunt cu ochii aţintiţi pe averea ce ai dobândit-o şi nu 
poftesc la ea? Nu fii naiv că nu îţi şade bine la anii tăi şi 
la ceea ce te dai că ai fi. 

Eufrosin: -Am semnale că austriecii nu vor silui 
populaţia noastră, ci dimpotrivă. 

Gherontie: -Da, adica spionii lor au primit danie 
de la tine şi de la alţi târgoveţi mai răsăriţi ai Timişorii 
ca să ajuţi cumva Prinţul la asediul ce va veni. ..Şi? 

Eufrosin păli la faţă, tatăl său cunoştea şi aceste 
măsuri secrete ce la făptuise cu zile în urmă... 

Gherontie: -Da, am om care ştie de banii aceştia 
daţi dar ce nu ştii tu este că iscoadele austriece au 

luat darul dar o zeciuială pentru dânşii au cheltuit, 
în crâşmele de influenţă turcească, unde au petrecut 
două zile în vaietele beuturii şi al plăcerilor cu 
dansatoare stricate. Turcii ştiu cine a dat şi cui a dat, 
eşti pe o listă scrisă într-un sul în raftul Paşei Eufrosine, 
vai de capul tău, şi numai viclenia şi calculaţiile turceşti 
nu te-au dus încă în faţa lor desculţ şi descoperit la 
cap să dai socoteală, d-aia am venit eu. 

Doamna scăpă un suspin de spaimă la aşa isprăvi 
ce se puteau întâmpla... 

Eufrosin: -Aiurea, pe listă e oricine care are mai 
mult de un galben, nu îmi pasă. Mai bine pe lista lor 
decât să fiu ăl mai mare sclav care le cântă cântece 
spurcate şi desculţ de se îmbăiază cu ei lingând 
narghilele... .Nu îmi e frică, să vie! Eu nu plec, nici acum 
nici când surlele armatei austriece vor suna la porţile 
Timişoarei... 

Slugile deschiseră canatele uşilor şi cu mare 
băgare de seamă schimbară lumânările cu altele lungi 
şi albe, scumpe. Tablale cu fripturi împănate cu legume 
şi gogoşari, se mai auziră clinchete de vase de spălat 
mâinile şi alte multe bucate erau aduse în neştire. 

Eufrosin (împăciuitor): -Să gustăm ceva tată, să 
mai ostoim oleacă veştile proaste, iată precum vedeţi, 
nu o ducem rău aici... 

Gherontie scăpă un oftat încercând să biruie 
gândurile care îl munceau, că zadarnic încercase şi de 
astă dată, dar nici vorbă să îl înduplece pe Eufrosin că 
primejdiile sunt aproape. 

♦ 

în faţa hanului Trompetistului, vânzători 
ambulanţi roiau strigându-şi în gura mare ofertele. 
Mişunau şi ţigănuşi dornici să înduplece negustorii să 
le dea câte ceva fără nici un crăiţar. Un băiat înalt în 
vestă de piele se tocmea să vândă doi căişori mici, de 
munte. Era ca o piaţă de călătorie formată la porţile 
hanului. 

în colţul odăii largi de primire, la mesele aşternute 
pentru nobili cu obrazul subţire, se îndulcea cu fructe 
zaharisite un grup de târgoveţi sibieni, înstăriţi. 

La alte mese pe rând, oamenii lui Gherontie 
se înşiruiră tăcuţi. înălţimea-sa nu reuşise în scopul 
călătoriei şi se întorcea abătut. Tot drumul până la 
hanul de sub dealurile Recaşului nu scosese decât 
murmure înnăbuşite. Caii avuseseră un ritm încet, iar 
nimeni nu cutezase să schimbe pasul la trap grăbit, ci 
păstraseră o tăcere continuă, ferindu-se să îl tulbure 
cu ceva. 

Hangiţa cu rapiditate îndesa farfurii şi tacâmuri, 
trimiţând după o fată din sat să o ajute, că azi mergeau 
bine daravelile şi aveau muşterii care mai de care mai 
simandicoşi. 

Sibienii priveau pe sticlele mărunte ale canatelor 
ferestrei. Afară un ambulant cu un coş de nuiele cu 
porumbei se luase la harţă cu slugile unui meşter de 
roţi de căruţă. 

Un sibian: -la-n te uită ce comedie, l-au trântit 
pe porumbar şi i-au dat drumul la păsări. 

Un sibian tanar: -Eu mă duc şi le arunc câţiva 
crăiţari să sporesc bătaia şi mai tare! 

Hangiul (turnând în ulcele ): -Ba să nu te duci 
conaşule, că nu are rost, îmi faci pocinog la uşă şi nu 
îmi dă bine! Am boieri de seamă aici la mese... 

Dintr-un colţ ascuns al camerei, unde şedeau la 
gura focului alţi muşterii mai puţin luminaţi în rang şi 
bani. Filon învelit într-o mantie roasă şi peticită până la 
gât, se muncea cu o ulcică de tulburel, dar mai mult cu 
ochii aprinşi împrejur decât să bea ceva, studia fiecare 
mesean în parte, cântărind dacă să atace la plecare pe 
cineva ori ba. 

Gherontie comandă bucate la ai lui, el preferând 
o bucată de pâine neagră şi câteva nuci, nefiind 
interesat de nimeni şi de nimic din jur. Filon le zări 
măciuliile spadelor, toate la fel, cu înflorituri ofiţereşti. 

Pe băncile din spate, Codinela îmbrăcată într-o 
tunică încheiată sus la gât îl recunoscuse pe bunicul 
Gherontie şi tare s-ar fi dus să îl însenineze, dar stătu 
nemişcată. 

Tânărul ucenic al Sibienior se ridică spre uşă şi în 
treacăt o văzu pe fată, rămase clipe bune balansându- 
se pe tocurile cizmelor mirat de frumuseţea ei şi 
apoi în clinchet de pinteni ieşi din sala mare. Filon 
îi semnaliză două degete îndoite Codinelei arătând 
discret la masa lui Gherontie, semn tainic haiducesc 
de ţintă. Ea scutură din cap şi şuşotiră tainic. 

Afară larma era mare, de ieşiseră rândaşii de la 
cai şi toate slugile de la focurile din bucătăria hanului 
să se zgâiască. Doi ucenici ai meşterului îl ţintuiau 
la pământ pe vânzătorul de porumbei. Un al treilea 
îi zburătăcea păsările cu o ghioagă. Tânărul negustor 
sibian împrăştie cu aroganţă câţiva firfirici de alamă, 
de se repeziră toţi să se încaiere să apuce ceva. 

De pe cai, doi ieniceri încopciaţi în platoşe 
de război, izbiră înspre gloată, lovind cu măciuliile 
pistoalelor fără deosebire printre cei de pe jos. 

Tânărul sibian se trase semeţ în pragul hanului, 
punându-se la adăpost de vreo asemănare cu cei 
încăieraţi. 

Ienicer: -îi pun pe toţi în fiare, dacă au chef de 
turbare! 

Tânărul sibian auzind, se trase degrabă înăuntru 
în han oprindu-se iar la banca din colţ şi aruncând o 
ocheadă înspre Codinela. De data asta Filon îi susţinu 
privirea cu un zâmbet sălbatic, specific numai lui. 
Tânărul brusc se retrase la masa sa, neîndrăznind să mai 
arunce vreun ochi. Cu degete transpirate se descheie 
la bumbii tunicii, pipăind mânerul unui jungher mic. 
De dincolo, înspăimântătorul Filon îi adresa cuvinte 
grele, murmurate, clătinând din cap şi balansând un 
ditamai săbioiul dintr-o teacă toată numai pete, de nu 
ai vrea să ştii de la ce e murdărită... 

Albitul amestecat printre rândaşi privea 
încăiereala, ochind caii târgoveţilor sibieni. Ienicerii 
şi doi slujbaşi de rând mai răsăriţi îi buzunăreau pe 
cei loviţi, luând monete şi alte mărunţişuri, scuipând 
înspre cuştile porumbeilor, acum terciuite şi goale. 
Un ienicer, îi petrecu o legătură de fier peste gât 
vânzătorului de păsări şi îi întoarse mâinile la spate 
dintr-o mişcare. 

O mână cu degete de fier simţi ienicerul în jurul 
gâtului. Se încovoie de durere şi descleştă mâna de pe 
mânerul hangerului. Filon, proaspăt ieşit pe uşile din 
dos, rânjea nemilos. Cu pumnul drept îl izbi repetat 
în tâmplă şi omul se lăsă moale în braţele lui. Celălalt 
ienicerîncercă să încalece dar Albitul înţepă uşor calul 
de la spate, aşa că ienicerul alunecă în ţărână. Albitul îl 
călcă pe gât, şi din două mişcări, trânti coada ghioagei 
în capul acestuia. Numai de două ori, scurt, în trosnet. 
Apoi se roti şi numai cu privirile îi făcu pe slujbaşii 
cei răsăriţi de aiurea să dispară în goană dincolo de 
gărduţurile de şipci din spate. 

Haiducii se înşiruiră toţi, iar gloata se răsfiră în 
toate părţile, stingând larma. Hangiul se prăvăli în 

plecăciune, murmurând. 

Hangiul: -înalte feţe de oameni ai răscoalei, 
preadrepţi lotri, vă rog conteniţi aicea degrabă şi 
iertaţi muşterii miei. în două ceasuri, trei, garda Paşei 
cu o sută de călăreţi va năbui hanul şi dependinţele şi 
ne atârnă de streaşină pe toţi, eu, femeia şi băietanii 
miei de la bucătarii şi grajduri deopotrivă.... 

Albitul: -Păi hangiule, stai drept că ne cunoaştem, 
nu boci, aşa, la vedere! 0 fi cum spui, dară oaspeţii 
matale nu au sporit chiar dânşii cearta, batjocorind pe 
sărmani, aşa, la distracţie? Acu o să ne distrăm şi noi 
puţin cu averile dânşilor. 

Sibienii ieşiră afară şi cu gesturi grăbite cerură să 
fie înşeuaţi caii. Nimeni nu schiţa nici un gest să ducă 
poruncile la îndeplinire. Negustorul Sibian cel mai 
cărunt, îşi scoase pălăria neagră şi păşi în faţă. 

Negustorul: -Văd ca sunteţi lotri din miez de 
ziuă. Acu ce poftiţi, să prădaţi bunurile noastre cinstite 
de români? Am slugi, cinste am, am putere! 

Filon: -Nu ai nimica, aşa să ştii. Mă plictisesc 
numai să explic ce nu trebuie explicat. ...Şi mai curmă 
puţin din tonul ăsta răstit, că îţi tai cozorocul pălăriei 
pe dată! Aici e banda lui Tache, nimenea nu ne-a 
învins, împărăţim de aici zi ori noapte până în pădurile 
Lovrinului, aşa să ştiţi. De ce nu aveţi un glas domol şi 
o viaţă plăcută oamenilor, ce e cu fudulia asta? Pentru 
că aveţi doi ducaţi prin buzunare, de aia? Vă retez 
nasul şi vă pică rangul în ţărână! 

Filon roti nervos armăsarul şi acesta se lovi de 
tânărul ajutor de negustor sibian, care căzu jos, atins. 

Filon: -Aici să îmi stai, că îmi păreai tare cocoşel 
când aţâţai pe sărăntoci să se păruie degeaba! Toţi să 
aruncaţi aicea pungile cu bani şi alte giuvaeruri! 

Codinela se arătă împingând calul, până când 
pintenii ei se atinseră de ai lui Filon. 

Codinela: -Ba lasă-le pungile cu bani, că numai la 
dânsele le stă simţirea. Să nu ne asemuie cu turcii, noi 
românii ştim cum să avem o purtare dreaptă. Dar să îşi 
deie numele toţi, să ştie toată lumea ce oameni sunt 
şi aşa ruşinea să le fie tovarăşă la culoarea obrajilor! 
Noi, bani şi aur avem destul, nu ne trebuie nimic de 
la dânşii I 

Sibianul cel cărunt îl pironi cu privirea pe ajutorul 
lor cel tânăr. 

Negustorul: -Ruşine să îţi fie, îmi crapă obrazul 
acum de faţă cu toţi străinii ăştia, că au grăit drept. 
Puteam să pierdem tot dintr-o răutate fără rost! Nu te 
mai iau în călătorii de negoţ niciodată cu mine, aşa să 
ştii, şi în Cetatea Sibiului o să te fac de ocară la tată-tu, 
aşa voiu face! 

Tânărul nervos îşi muşcă buzele până la sânge. 
Ar fi izbucnit dar nu avea vlagă în el când îl vedea pe 
haiducul cel sălbatec. 

Din uşile bucătăriilor se înşiruise toată 
slujitorimea hanului de la mic la mare. Un baiat răsărit, 
de strângea blidele goale de la mesele nobililor aduse 
într-un ştergar câteva merinde pe care le întinse 
haiducilor. Apoi nu conteni să o privească pe Codinela, 
înflăcărat pesemne. 

Albitul zâmbi tainic şi îi făcu cu ochiul fetei. 

Albitul: -La răscoală ca la răscoală dar uite ai iar 
un băiet care nu se deslipeşte de tine. 

Se întoarse şi îl privi îndelung pe hangiu care 
înroşit la obraji se sbuciuma de venirea pedepsei 
turceşti. îi aruncă câţiva crăiţari. 

Albitul: -Bre hangiule, nu conteneşti cu 

plânsetele? Uite aici să ai de stricăciuni, dacă vă iartă 
când or veni ienicerii. în rest cum le spun la toţi, alegeţi 
odată cu cine sunteţi, cu noi, ce zi de zi vă dăm arginţi 
şi alte alea, sau sunteţi cu turcii că sunt cu miile, dar 

vin şi pleacă cu birul luat. Alegeţi români! 

Mai toţi muşterii hanului se porniră să plece, 
eliberând odăile de sus de odihnă. Unii mai sărăntoci 
azvârleau totul pe măgăruşi şi neîncălţaţi se puneau 
pe fugă, de râdeau haiducii de aşa grabă. 

Sibienii se grupară în jurul carelor, şi în comenzi 
date cu vorba joasă, se puseră în mişcare. Negustorul 
cel cărunt plecă ultimul, învârtindu-se în şa de mai 
multe ori să privească la ceata de haiduci cum nu mai 
întâlnise şi pipăindu-şi buzunarele şi înclinând capul 
într-un fel de salut, de nu ştiai dacă e de respect sau 
supărare înnăbuşită. 

Ultimii se strânseră la cai ceata lui Gherontie. 
Codinela se trase mai în spate iar Filon simţind 
manevra, înghionti armăsarul lui un pas doi să o 
acopere privirilor. Semnul tainic pe care fata îl făcuse 
se transmise la toţi ai lor, neavând nici un gest sau 
vorbă necuvenită. 

Scutierul (aplecat îngândurat pe hăţul calului, 
şuşoti încet): -Aida-de, ceata de haiduci, până aici ne- 
ar fi fost, pesemne că avem mare noroc, nu au nici o 
trebuşoară cu noi.... 

Hangiul le aduse fără plată două butelcuţe 
cu apă rece de izvor pentru călătorie şi o duzină de 
pesmeţi, buni la orice expediţie. 

Hangiul: -Drum bun Luminăţiile voastre şi nu 
ocoliţi altă dată hanul Trompetistului, în zile mai 
cu noroc! Ocoliţi însă luminişul băieşilor de fier din 
cărările de la apă, acolo cică poate o grozăvenie a 
fost, un braconier şi-a găsit un sfârşit rău, s-a spintecat 
într-o capcană singur, rupându-se limba metalului şi 
tăindu-l. Se zice că aflase tot ce este căprior în munte 
şi a jupuit fără număr sau încetare! 

Gherontie: -Popa Mihai, cu rugăciunile pentru cerbi. 

Scutierul tresări şi strânse de căpăstru. 

Scutierul: -Să plecăm, înălţimea-ta! Iară o luăm 
la drum la ore neprielnice. 

Filon îşi ridică scufia şi cu glasul sau puternic: -Să 
trăieşti înălţimea-ta, drum bun să aveţi! 

Gherontie se întorse căci glasul îi era familiar, 
poate, sau nu? 

Gherontie: -Cu bine şi dumitale, nu cumva 
greşesc, ori eşti Filon, oşteanul dezertat din poterele 
bihorene de acum cincisprezece anişori? 

Filon: -Aveţi ţinere de minte, înalte Gherontie, 
eu mi-s, nu aţi uitat de mine nevolnicul, au trecut 
anişorii şi mi-am stins patimile cu lotrii şi alţii de teapa 
mea, că altfel strâmbăciunile domnilor nu ma lăsau să 
trăiesc liniştit... 

Gherontie: -La mine în Deva nu este dat edict pe 
capul nimănui, când oi pofti, eşti bine venit la odihnă 
şi viaţă ordonată, după cum ţi-o fi vrerea şi gândurile, 
am zis! 

Călăreţii Devei porniră la trap, ridicând colbul de 
pe drmul pietros. Uşile hanului se zăvorâră şiîn mijlocul 
drumului rămaseră câteva clipe numai haiducii. 

Albitul: -Să urcam pe la bordeiaşe, pe drum 
ocolit. Caii spahiilor să nu ne dea de gol. Zilele astea o 
să ne întoarcem. 

Rândaşul cel tânăr: -Dar ce milostivenie pe ceata 
aceasta, îi iertăm pe toţi şi nu am mai încasat nimica, 
vreun gălbior.. 

Albitul: -Şi ce vorbeşti tu? Ţi se pare că suntem 
blânzi cu turcii, ori ne-am slăbit braţul? 

Codinela mai privi cum bunicul Gherontie îşi 
continuă călătoria. Amiaza trecuse şi numai o pală de 
vânt mai adia în ramuri. Haiducii se făcură nevăzuţi 
umblând pe cărări ştiute numai de ei... 

Capitolul 4 



La aproape 53 de ani, feldmareşalul Eugeniu 
de Savoya se săturase de condiţiile asediului, aşa că 
înnecat de tuse ciupi un fursec, printre ultimii, dintr-o 
casetă de bucătărie găsită căzută lângă lada cu hărţi. 
Ieşi cu un aer absent din cortul de campanie şi plictisit 
vorbi singur, fără să se mai ostenească să privească 
prin ochean soarta asediului de la acele ore.... 

Eugeniu de Savoya: -Bombarde, bombarde şi 
înainte şi înapoi. Se tot împing habsburgii în pietrele 
astea din zid, banii se tot duc, şi dacă eram sigur de 
victorie, acum mă cam îndoiesc. Departe de mâna 
Austriei, totul te costa foarte scump.... 

Oare mă prinde aniversarea tot cu picioarele 
îngheţate în tabăra asta? Nefericită coardă de oameni 
au otomanii ăştia în ei, ce să mai fac ca să îi năbuiesc? 
Nu am un spion, ceva din interior nou... .Nu mă pot 
opri din înaintare, întreaga Europă se uită la mişcările 
mele şi toţi îşi pun speranţa în campania mea.... 

Tresări când un copil de trupă cam pleşuv la păr, 
chelit de o boală a pielii pesemne, îi răspunse piţigăiat, 
cu glasul unuia care nu prea a mâncat pe săturate de 
foarte multă vreme. 

Copilul: -Păi dacă împăraţia-ta nu îl cheamă 
pe Gelică, el ştie nene clenciul Bastionului, jos subt 
porţile mari cu apă, la intrarea cea mare... .Unde bateţi 
cu bombarda zi şi noapte. Sire. 

Eugeniu de Savoya (ţipând): -Generale Tosch, 
unde eşti? Ce zice copilul ăsta? Nu e nimeni în preajmă, 
un ofiţer aghiotant? 

Din tufişuri apăru generalul, un pic ruşinat şi 
ştergându-şi de vestonul militar palmele de zor. 

Tosch: -înălţimea-voastră? 

Eugeniu de Savoya: - Aici, a grăit ceva copilul, ce 

personaj este Gelică, nu pricep? 

Tosch: -A, e un sublocotenent, culmea, din 
cetatea Timişorii Sire, să îl aduc în faţa Domniei 
voastre? 

Eugeniu de Savoya: -Adu pe oricine poţi, şi 
degrabă, ziua trece de amiază şi nu văd un semn de 
izbândă, ce mai pregeţi?! 

îngenuncheat, ruşinat şi cu faţa complet neagra 
de funinginea unei explozii se pare, se arătase la 
ordin sublocotenentul Gell, Gelică de fapt din curţile 
Spoitorului, din cetatea Timişoarei. 

Eugeniu de Savoya: -Prostii cu eticheta termină, 
zău aşa, suntem pe front, ia spune băiete, ştii ceva de 
Bastion, ce eu nu ştiu? Te poţi gândi la o străpungere? 
De ce nu te-ai înfăţişat de acu o lună în faţa mea? 

Gell: -înălţimea-ta, dacă azvârlim un coş două 
de crengi cu paie şi îi incendiem exact unde trebuie, 
acolo subt donjon e o parte slăbită de la umezeală 
şi garnizoana turcească a pus o spoială de crengi 
şi scânduri, peretele e şubred, de focul îl atinge, 
dărâmăm iute peretele undeva la doi metri înălţime 
de malul noroios.... 

Eugeniu de Savoya (schimonosit de o ieşire 
nervoasă ): -Tosch, ia câţi oameni vrei şi dă-i bătaie 
cum spune el, şi fă-l de merit locotenent plin degrabă, 
decorează-l, că mai stăteam lesne încă cincizeci de zile 
să tot batem cu bombardele aiurea şi să tocăm banii... 

Se întoarse după aghiotant luminat la faţă. Să 
vie armura şi mantia aia mov şi daţi copilului toate 
fursecurile împărătesei.... 

Oamenii imediat din vecinătate auziră intonaţia 
veselă a Prinţului şi parcă îi copleşi un imbold entuziast. 
Ţipară cu intonaţie de izbândă şi unda de zgomot se 
propagă până la soldaţii care atacară iar Bastionul şi 

parcă se însufleţiră mai tare, alergând cu nădejde.... 

Puseră foc şi dintr-o greşeala, ienicerii din 
înăuntru erau plecaţi în rond pe sus la donjoane, 
plictisiţi de atâtea încercări pe ziua de astăzi, aşa că 
focul pus se răspândi în voie. Supt tabla lele de lemn 
geniştii Imperiului Creştin reveniră şi izbiră în locurile 
indicate, de clătinară un colţ întreg de zidărie. Ofiţerii 
văzând isprava, ordonară un atac general de se izbiră 
iar şi iar în zidărie, cât pe cât să intre peste asediaţi. 

Cu inima bătând amarnic şi cu ochii plini de 
lacrimile emoţiei. Prinţul se arătă în faţa trupelor 
nepăsându-i de cioburi ori de ghiulele şi şrapnele 
săritoare şi bineînţeles de ţipetele aghiotanţilor 
îngroziţi de primejdie. Mai greu îi era cu iapa, o ţinea 
din pinteni, de fapt nu prea se dădea dusă spre sursa 
de zgomot. 

încă o izbeală şi gata, un colţ de pietrărie se 
dărâmă înăuntru, spre uimirea ienicerilor de la etaj, 
care glumiseră până cu o clipită în urmă... .Un nor de 
praf şi fum parcă anunţară izbânda... 

Toată oştimea austriacă, se regrupă şi cu 
îndărătnicie izbi în atac. Pe înaltul Prinţ îl traseră subt 
o tabla de geniu, să îi apere viaţa, iar Tosch îl apăra cu 
sabia, cu mânecile arzând de la focul care se întinsese 
înăuntru. 

Gell şi doi trei soldaţi sumar îmbrăcaţi în zale 
fără să respecte canoanele stricte militare se năpustiră 
primii. 

După ei, se împinseră geniştii să sporească 
spărtura şi muşchetarii, care se înfiripară într-un soi 
de evantaicu muschetele întinse, angajând cu turcii 
contactul fără zarvă, în clinchetul sinistru al armelor şi 
pocnetul muschetelor. Cerşetori şi sărăntoci ai cetăţii 
năvăliră aproape ţipând în gura mare de mulţumire. 
Comandanţii armatei îi presă pe civili în părţile 

laterale, căutând să nu fie expuşi degeaba. Gloata însă 
îi stânjenea în atac şi fără vorbe, caii grei ai cavaleriei 
înzăuate îi strivi în lături, mărind accesul pedestraşilor 
îndesaţi sub paveze felurite. ..Gloata înconjură orice 
fugar turc, călcându-l în picioare de-a dreptul, scoţând 
strigăte sălbatice.... 

Gelică o luă la fugă cu inima bătându-i în piept 
nebuneşte, numai la gândul că frageda Codinela e pe 
undeva în Cetate, prinsă de ieniceri sau în alte situaţii 
mai grele.... 



♦ 

Pe la orele prânzului Doamna familiei, toată 
plânsă se înfăţişă în iatacul întunecat, unde la biurou 
şedea Eufrosin. 

Tăcură amandoi îndârjiţi, ascultând pocnetul 
bombardelor Prinţului care băteau neîncetat zidurile 
cetăţii. Le răspundeau păcănitul pistoalelor turceşti ce 
puşcau de pe metereze. 

Ea: -Ce făcui Eufrosine, blestemată fie aplecarea 
ta spre îmbogăţire, ce am făcut? Uite, turcii şi 
zdrenţăroşii izbesc de dimineaţă în porţile noastre. O 
să năbuiască peste noi şi o să ne gâtuie, şi ce ai realizat 
tu? 

Eufrosin: -Mai taci femeie, că m-ai asurzit cu 
ţipetele. Ce e să se petreacă se va petrece, nu ai ce 
face, aia e. Mai bine închide-te degrabă în iatac sus de 
tot şi trage ivorele la uşi, până trece beleaua, presimt 
că intră austriecii încoace... 

Ea: -Intră austriecii dumitale! (pufni pe nas 
dispreţuitoare): -Ce să spun! Tot intră de săptămâni 
întregi dar nu am văzut încă pe niminea, asta este. 
Numai turcaleţi şi hămesiţii cetăţii. ..Numai tu cu visele 
de îmbogăţire de pe urma contractelor cu armata 

Princiară, asta vezi, în rest eşti singur cuc. Cine îţi 
mai calcă pragul Eufrosine? Nici fata nu ai ştiut să o 
ţii acilea... Cine? Niminea, îţi zic io, şi chiar io voiu 
pleca, mă duc unde văd cu ochii, plec să te las prada 
nebuniilor tale... tu nimica, cu planurile tale, secrete... 

Vai de capul nostru. ..Te-a rugat taică-tu să 
plecăm la Deva în siguranţă, dar nimic, numai tu şi 
planurile tale de taină, de se alege praful de tot.... 

Eufrosin: -Ce mă doare, mă doare că ea e plecată 
şi nu poci să o protejez, în rest, totul ducă-se, ţi-am zis, 
pleacă femeie, bagă-te cu slujnica în odaia de sus şi 
închide zăvorul, propteşte un scrin în uşă.... 

Ea: -îţi zic Eufrosine, io plec, singur să împărăţeşti 
în odăile astea, vai de capul tău! 

Se auziră ţipete desluşite şi zgomot de lemne 
rupte. Tresăriră amândoi. Slujnica intră îngrozită. Fără 
să mai aştepte lămuriri Eufrosin luă din cui pistoletul 
cel greu şi le împinse pe amândouă afară din odaie, 
spre iatacele de sus, mai ferite. Era clar, se spărsese 
poarta de jos şi gloata năbuise în curte, prădând cu 
neruşinare. 

Jos în prima linie primul slujbaş Basoride numai 
în vestă şi alături de doi rândaşi se băteau cu ienicerii 
cu doua ghioage de lemn. Un derbedeu trăgea de 
căpăstru un cal la furaciune pe faţă. Eufrosin se arătă 
în balcon, zăvorând uşile de pe capul scărilor şi ţinti 
jos în turci. 

Basoride căzuîn genunchi. Un ienicer mic de stat 
îi petrecu laţul de gât şi îl strangula. Asta pe Eufrosin 
îl scoase din minţi. Desferecă uşile şi dădu să coboare 
în ajutor dar gloata năvăli sus furând tot ce găseau, 
vaze de argint, seturi de pocale, chisele de dulceţuri, 
pistolete de panoplie, tot. Un ienicer uriaş rânji şi cu 
dreapta îl lovi drept în ochi repetat, cu ură. 

Ienicer: -Spune, blestemat de târgoveţ undi e 

sacii cu monede? Spui? 

Se auzi o cântare turcească şi unii soldaţi 
tresăriră, erau invadaţi. Dacă nu se prezentau pe 
ziduri la luptă, cu siguranţă că erau osândiţi la moarte 
dureroasă cu toţii, iar la ei asta însemna ceva... .Numai 
doi ieniceri dezertori aspri, mai rămaseră să ducă jaful 
la bun sfârşit. Eufrosin nu reuşi să se apere, scăpă 
arma din mână când tăişul săbiei lucioase îl împunse 
adânc în piept. Băii un scuipat cu sânge şi în cădere se 
mai lovi cu tâmpla de tăblia biuroului. 

De sus se auzi un ţipăt prelung de femeie, de 
îţi ridica părul de groază. ..Dintr-o lovitură ienicerii 
crăpară un sipet şi traseră un săculeţ de crăiţari la 
iveală.... 

în curte parcă nu mai intra nimeni, dar un nor 
de fum şi praf inunda toată cetatea. Probabil intrase 
armata austriacă. ...în faţa porţilor sparte, două slugi 
se gâtuiau cu turcii care alergau spre comandanţi şi 
hoţii toţi învălmăşiţi laolaltă, nu ştiau acum ce să 
facă, majoritatea erau veniţi la ultima jefuială, cea 
mai amarnică. Intraseră şi ceva zdrenţăroşi, unii veniţi 
după aurul târgoveţului, dar dacă îi găseau soldaţii 
Austriei la jaf, cu siguranţă i-ar fi spânzurat pentru aşa 
ceva, aşa că acum ce sa facă? Să lase binişor prada şi 
să se facă nevăzuţi? 

Sus în iatac, o slujnică înjunghiată se canonea să 
se ridice. Ienicerul înroşit la faţă şi cu tunica pătată îi 
trăsnea în cap lui Eufrosin cu un săculeţ plin de crăiţari 
iar altul cam pitic de stat îl înţepa amarnic cu un 
cuţitaş arăbesc în mâini şi în piept, smulgându-i de pe 
degete inelele de aur groase împodobite cu pietre de 
pecete romaneşti.... 

Ienicerul: -Te muncesc în cazne, spui ori nu spui 
undi e săculeţii cu ducaţi şi kuruşi de aur? 

Celălalt ienicer apucă un săculeţ cu bani şi zise: 

-Tăcu bombarda, de altfel, ne-au năbuit şi pe noi 
necredincioşii, să fugim! 

îi dădură lovitura de graţie lui Eufrosin şi săriră 
de pe scări. 

Gelică orbit uşor de petarde şi fum se clătina dar 
cunoscu drumul pe orbeşte aproape, apăru urmat de 
primii muşchetari austrieci, cucerind uliţa şi pocnind 
din pistoale orice duşman care nu fugise încă. Ceva 
zdrenţăroşi se trântiră la pământ gemând îndurare, 
îndesandu-şi pălăriile şi fesurile adânc pe cap. 

Gelică îi ocoli, sărind peste trupuri, urcă în fugă 
treptele spre etaj şi lovit de o cizmă în ochi, se dădu 
cu capul de bârnele scării prăvălindu-se, dar descărcă 
pistolul la noroc. 

Un ienicer ţipă lovit şi azvârli de durere sacul cu 
bani, ţinându-se de un ochi. 

Afară trompetele armatei triumfătoare sunau 
vestea victoriei. însuşi Prinţul în darabane de tobe 
trecea pe uliţă, îndeaproape protejat de ofiţeri, vroia 
chiar înălţimea-sa să fie părtaş la ultimele lupte... 

Gelică se ridică şi cu greutate intră spre odăi, 
împingând uşă după uşă căutând pe Codinela. 

Cu ochi sticloşi Eufrosin bâjbâia să se ridice, 
înţepat rău şi cu sângele pe care îl simţea lipicios peste 
tot. 

Un slujitor intră în odaie şi îi spuse lui Gelică: - Nu 
e Codinela, e dată fugită la haiducii de prin împrejurul 
Recaşului, la banda lui Tache haiducul, zis. A trecut 
ceva vreme dar dumneata nu ai mai dat p-acilea, fiind 
cătană în armata Preaînaltului Prinţ, de ne dezrobi 
acuma, grăi el încet. Dumnezeu să îl ţie, şi îşi făcu 
cruce. 

Eufrosin: -Tu eşti fiul spoitorului? Şi izbucni în râs, 
dar durerea nu îl lăsa să se cutremure. Ochii sticloşi îl 

ţintuiră şi îşi pierdu cunoştinţa, când îl suiră pe tăblia 
unei mese. Sluga zbiera de sus la rândaşi să caute un 
doctor ori ceva spiţer. Sau să ceară îndurare chiar la 
medicul Prinţului, ceva. ..Se auziră darabanele tobelor 
apusene. în dreptul curţii apărură soldaţii Imperiului 
cu platoşe, se pare că învinseseră! 

♦ 

Norii învălmăşiţi şi amestecaţi unii de alţii erau 
frânţi, sbătându-se să se rupă în fuioare întunecate, val 
după val în învârtiri nesfârşite. Toată noaptea spicuiri 
de vânt rău trosnise iar şi iar, izbind cu putere în porţi. 
Tinichele uitate afară le jucase ici colo, zăngănindu-le. 
Acum în loc să se însenineze se mai întuneca şi brusc, 
rece, ploaia se porni în ropot. Streşinile azvârleau 
şuvoaie de apă în valuri inegale împroşcând cu stropi 
mari. Ritmul ploii se mai domoli, dar curgea uniform, 
cu un ropot surd iar de ai fi stat afară, te cuprindea 
imediat răceala picăturilor de noiembrie. 

Nu trecuseră încă opt ceasuri ale dimineţii când 
argatul şchiop de la grajduri se tot agita prin curte, 
căutând să vadă ceva în depărtare. 

Codinela se aşeză pe marginea băncii din odaia 
semiîntunecată. Albitul ungea cu grăsime felii negre 
de pâne. îi întinse una în tăcere. 

Codinela: -Am visat toată noaptea numai dansuri 
şi petreceri, cu larmă mare, dar nu stăteam locului în 
vis, parcă nu aveam loc, mă tot uitam după un om, şi 
acela se pitea, dispărea, apărea. ..Ce-o fi? O însemna 
ceva? Nu i-am văzut ochii în vis, dar parcă privirile lui 
mă ardeau în pălălaie... 

Se auziră caii nechezând mai departe în grajd. 
Argatul intră repezit cu încălţările mustind de noroi. 
Filon se juca cu un cuţitaş scobind în marginea mesei. 

Fără să ridice privirea, de pe o băncuţă scobită şi 
peticită în scoarţă de copac, întrebă agale. 

Filon: -După cum vrei să ne agiţi, e rea treaba. 
Aşa cum zdroncăne din picioare murgul cel muşcător, 
sunt mulţi pe afară. ..Zii! 

Codinela se aruncă la terestra mică, şi încercă să 
vadă mai sus, pe drumul din Recaş. 

Albitul şopti cu vocea sa tainică: -Peste treizeci, 
patruzeci, poate mai mulţi, un detaşament întreg, din 
armata Prinţului De Savoya. Au ajuns şi aici. 

Un rândaş: -Să dăm solie, să vorbim cu dânşii? 

Filon: -Ce să vorbeşti, eşti tont? Ne-au vândut 
Recăşenii, de îi ţinurăm cu Tache în bunăstare şapte 
anişări. Poa' ăştia nu pricep că lucrarăm aţâţi ani la 
gâtul turcilor .... 

Argatul: -Putem încă să ne strecurăm prin spate, 
pe dealul Herneacovei şi după aia să-i trântim pe la 
spate. 

Filon ţârăi din buze şi clătină capul dezaprobator: 
-Nu-i ştiut dacă ai timp, şi se luminează, te văd soldăţoii, 
pe noroiul ăla ce e pe mal, nu ai viteză, te mişti greu. 
Te împresoară ei. 

Albitul: -Una şi cu una fac două, e posibil să fie 
dat edict peste hoţi şi haiducie. E legea Imperială, mai 
ştii? Codinela, mai bine ieşi pe din dos cu un săculeţ de 
bani, iei un căluţ şi zbori spre Herneacova la schit cât 
le ţinem noi faţa, că nici nu bagă de seamă de tine, să 
nu te ştie nimenea, fă-te scăpată că e păcat de anişorii 
tăi! 

Filon: -Aşa-i Codinela, dă-i şi pleacă degrabă. 
Mie nu îmi place ce simt, că am părul sculat pe braţe, 
simt ghinionul, ce mai! Pentru urechile tuturor, aurul 
lui Tache e vârât în două căldări la baza fântânii de la 
schit, fântâna aia de udat legumele şi de dat apa la cai, 
nu puţul ăla cu roată cel nou. Cari scapă, să ia aminte 

să nu vie vreun pehlivan să poftească ducaţii noştrii ... 

Filon se ridică agale şi începu să îşi rânduiască 
armele, calm şi fără grabă. 

Filon: -Oricum viaţa mea a fost o urgie tot 
timpul... .De trei ori m-au pus în fiare, ultima oară 
jupânaşii cu turbane şi m-am jurat să nu mai puie 
cineva manele pe mine viu, că nu mă las. Asta fuse 
viaţa mea, după povaţa din bătrâni. Când eşti cu 
lotrii, ziua să faci treabă, meştereală, că ai noaptea 
sălaş de odihnă, adică în tinereţe să faci zarvă şi viaţă 
fierbântată, că odată te pomeneşti la bătrâneţe şi să ai 
la ce te gândii, că multe la mădulare nu prea mai poţi 
face... 

Şi râse molipsitor de îi însenină pe toţi cu tonul 
său şugubăţ. 

Albitul: -Ei, ajunseră-m şi aici. Locşorul de taină 
se perdu, locul ce de opt anişori ai lui Tache Haiducul 
îl ţinurăm la fereală. Dumnezeu să îl ierte şi să îi 
odihnească sufletul şi mânele sale, iată că ne vândură 
şi sălaşul ista îşi perdu siguranţa, cu ostăşimea asta pe 
la porţi.... 



♦ 

în faţa văioagei haiduceşti se aliniau pe loc 
peste patruzeci de călăreţi cu tricornuri Imperiale, 
îşi clincheteau fiarele de colţurile tecilor săbiilor 
strălucitoare. Comandantul îşi împăturea harta cu 
porthartul de piele pus în faţa şeii. Toţi soldaţii de 
campanie erau cu expresii nemulţumite, că de, restul 
trupelor stăteau bine mersi la căldură în Cetate, la 
civilizaţie, beneficiind de odihnă, numai ei cu surle şi 
tobe în expediţii aiurea de pedepsire, pedepsirea cui? 
Se vede că nobilii aceştia ofiţeri au toţi o doagă sărită 
de li se năzare tot felul de lucruri care mai trăznite şi 

aiurite pe care un om normal în frica lui Dumnezeu 
s-ar feri şi să le viseze. 

Pe jos, muiat tot şi înglodat adânc în noroiul 
galben stătea starostele satului Recaş. Adjutantul 
Comandantului i se adresă răstit, şi aplecându-se apa i 
se rostogoli de pe tricornul negru . 

Adjutantul: -Zi mă, aci e sălaşul haiducesc? Ezita, 
parcă nu ar fi băgat caii în mocirla care se întindea 
înainte. 

Starostele ridică braţul şi le arăta bordeiele de 
neghicit de subt mormanele de cărămizi înmuiate 
de ploaia necontenită... .Din urmă, de pe învârtelile 
drumului înglodat, se auzi o voce piţigăiată, un 
bătrânel cu o pânză deasupra capului, zbiera greu de 
înţeles. 

Bătrânelul: -Tache haiducul, la talerii şi ducaţii 
ce a dat satului, bine îi faci azi că bine ţi-au făcut, că 
te-au ţinut şi ei ani şi ani, cu lemne şi cu de ale gurii, 
de halal să-ţi fie! l-ai vândut, mare urâciune ai făcut! 
Nemernic de om ce eşti! 

Locotenentul cel mai agitat, cu mantia desfăcută, 
îmboldi calul şi strâmb caţărat pe panta marginii 
cărării, se împinse direct în calul Comandantului. 

-Măria-ta, ăştia sunt oamenii ce au dat piept cu 
turcimea de ani buni. Ar trebui recompensaţi, nu traşi 
prin tăişul săbiei... 

Comandantul cu bărbia în piept, ferindu-se de 
ploaie: -Nu-s ce să spun, ordinul Măritului Prinţ este 
clar, nimeni nu pradă în Imperiu, să nu existe bande de 
furi din ăştia, ca ei. Ordinul e dat azi! Pedeapsa e clară: 
Tăierea... .Nu trebuie să existe furi d-ăştia în Imperiu. 

Şi trase calul mai în spate, coborând capul iar 
apa se scurse drept spre faţa locotenentului. Zornairă 
pintenii şi caii se împinseră unul într-altul, fornăind 
nervoşi. 

Se auziră comenzi, un sergent lovea caii 
înghesuiţi cu o cravaşa, ţipând alinierea. 

Sergent: -în numele Prinţului, faceţi linia, 
pregătiţi! Se auzi cârâitul cremenelor puse supt 
cocoşul pistoalelor. 



♦ 

în Timişoara eliberată de armatele Imperiale 
în una din casele rechiziţionate, locotenentul de 
merit Gell, îşi căuta rândaşul, singurul care vorbea 
româneşte. Deschise canatele ferestrei studiind 
mişcările de prin curţi. Unele lumânări încă fumegau 
aprinse de cu noapte. 

Văzând lipsa patrulelor şi al unui detaşament 
de cavalerie uşoară, se agită, ţipând de sus. Nu îi 
răspunse nimeni, soldaţii dezbrăcaţi de mantale îşi 
terminau masa lenevoşi, lipsiţi de orice voinţă de 
a face ceva. La un foc de bivuac li se pregătea micul 
dejun întârziat. Mici negustori locali descărcau lădiţe 
cu legume proaspete. 

Ferestrele înălţimii-sale. Prinţul, era ferecate, 
semn că nu ieşise încă. 

Gell numai în vestă şi cu centironul neîncheiat 
alerga prin curţi în neştire. Avea un presentiment 
rău. Se împiedică de un inel de fontă ciobit, pentru 
priponirea cailor şi în cădere îşi sparse gura, bălindu- 
şi gulerul cămăşii albe cu sânge. Ofiţerii de la scară 
crezură că e un sol pe grabă, văzându-l aşa pătat 
cu sânge, te gândeai la un atac surpriză otoman, şi 
îi făcură cale liberă spre comandament, aşteptând 
vreo veste sau depeşă din spatele frontului. Urcă în 
fugă treptele şi guarzii îi dădură voie în anticamera 
prinţului, fără să îl întrebe nimic. 

La uşa înaltă unde forfoteau militari diverşi. 

unii cu hărţi alţii ocupaţi cu aprovizionarea, grăbiţi să 
aibă aprobarea prinţului, te împiedicai şi de diverşi 
negustori locali mai curajoşi, dornici de o audienţă.... 
Toţi se dădură în lături cam speriaţi iar uşile se 
deschiseră larg, Gell năvălind direct peste înălţimea- 
sa Eugeniu de Savoya. 

Prinţul era aşezat pe un podium şi un pictor se 
grăbeasădea primeletuşedeculoareînfăţişând marele 
om de stat. Din spate un slujitor subţirel îi mai dădea 
când şi când prinţului cu pudră pe obraji, sulemenind 
şi gulerele înalte ale costumului roşu cu decoraţii 
multicolore. Generalul Willhelm Tosch, în cămaşă albă 
şi cu o diagonală de mătase albastră împodobită de 
o decoraţie imperială, se întoarse şi recunoscând pe 
Gell îi făcu semn să vorbească degrabă. 

Acesta la inceput de emoţie nu scoase nici un un 
sunet, îşi trecu dosul palmei peste gura rănită şi începu 
să bolborosească ceva, dar nu reuşi să zică nimica. De 
Savoya ridică braţele întrebător şi curios. Imediat un 
slujitorîi înmână o batistă imaculată lui Gell. 

îngenunche şi îşi sprijuni fruntea de rotocoalele 
de pe covorul gros. Ridică ochii şi rugător începu... 

Gell: -înălţimea-voastră, iertare pentru 

nefireasca mea intrare la apartamentele princiare dar 
am o cerere urgentă pentru Maiestatea voastră! 

Generalul şuşoti la urechea prinţului: -Este 
ofiţerul locotenent Gell, premiat de merit de Domnia 
voastră, care ne-a mijlocit focul la Bastionul central, 
ştie toate chichineţele Timişoarei, a copilărit aicea 
şi înălţimea-voastră l-aţi înaintat în grad ieri pentru 
curaj. Vorbeşte perfect germana, româna şi turca, 
înălţimea-voastră! 

Eugeniu De Savoya: - Gell, vorbeşte degrabă! Ce 
e cu sângele ăsta pe faţa ta? 

Gell: -Am căzut într-un fier Măria-ta alergând în 



77 



fugă! 

Gell: -Măria-ta, patrulele noastre nu sunt aicea, 
şi tare mă întreb, nu cumva au pornit din prima zi vreo 
expediţie de pedepsire prin Timişoara sau în satele 
dimprejur? Pentru haiducii şi furii din zonă? 

Eugeniu De Savoya: -Ai nimerit-o! Eu am ordonat, 
până la apus din prima mea zi, să nu mai fie picior de 
haiduc sau răzvrătit în Comitat! Instaurăm dreptatea 
Austriei! 

Gell: -Sire, cu tâmpla jos, vă rog. Sire, daţi un 
Edict de Iertare pentru hoţii din Recaş înălţimea-ta, 
dacă şi de ei e vorba, că tare s-au canonit cu turcii, 
singurii de aici care de ani de zile au lovit, slăbind 
Paşa cu atacuri haiduceşti. Niminea din lenevie sau 
slăbiciune nu cuteza a ridica glasul contra turcimii, 
toţi aşteptând pe de-alături venirea Măriei-tale mai 
degrabă decât să facă ceva.... 

Va implor îndurare de la Luminăţia Voastră, ce 
sunt pentru puterile împărăţiei trei- patru suflete 
rătăcite, iertaţi-le viaţa, vă rog, pun chezăşie toată 
viaţa şi cariera mea! 

Eugeniu De Savoya: -Ciudată şi nemaivăzută 
cerere pentru un ofiţer şi aşa nou venit în solda mea, 
nu ştiu ce să zic, pe o parte mă mânii cu venirea asta 
lăcrimoasă a unui tinerel cu minţile rătăcite sper nu de 
prostul obicei al beuturii, dând peste apartamentele 
mele buzna, plus ţinuta nerespectoasă, desmăţat şi 
borşit tot de sânge. Ştii dumneata cât îmi bubuie mie 
capul de durere, că am o migrena de mă ameţeşte? 
Ştii dumneata că mă soarbe rana asta de la subsuori, 
îmi curge puroiul şi mă mănâncă cojile tăieturii, sau 
dumneata eşti rupt de lume? Trânti mănuşile drept pe 
biroaşul plin de hărţi. 

Eugeniu De Savoya: -Pe toţi Sfinţii, cât noroc pe 
ciuful dumitale de păr...Dis de dimineaţă m-am rugat 

în iatac şi după aia am ordonat curăţirea Comitatului, 
şi de turci şi de hoţi. 

Dar când te-am văzut intrând, parcă de sus o 
voce îngerească mi-a zis poruncitor ...Eugeniu, lasă 
prefăcătoriile şi apleacă-te la rugăminţile băietului 
ista, că poate el grăieşte adevărat, şi mai lasă Eugeniu 
tăierile, că de aia Dumnezeu şi Maica Precistă Creştină 
ţi-a dat astă mare victorie! 

în regulă, scrie venerabile Tosch, 

-Eu Eugeniu de Savoya ordon ca toţi prinşii şi 
oamenii duşmănoşi Imperiului să fie cruţaţi la viaţă, 
băgaţi în fiare şi folosiţi la drumuri şi reparaţii de 
zidărie, de acum până la terminrea campaniei militare. 
Dă să o semnez şi pune pecetea, daţi la copişti şi gata! 

Gell se ridică şi cu faţa roşie, îngăimă: -De aia 
înălţimea-voastră a câştigat. Dumnezeu e bun! Ieşi 
deandăratelea dărâmând o măsuţă şi împingând 
curioşii care se buluceau afară.... 

Coborî câte trei trepte odată alergând, luă calul 
său şi din goană racolă doi soldaţi la nimereală, un 
gornist şi un genist, care era împovărat de sculele lui. 

Gell: -După mine, ţipă, ieşind toţi trei în tropot 
din curţile interioare. ...Soldaţii de la foc clătinară din 
cap, mulţi înnebuniseră cu războiul ăsta, îşi pierdeau 
minţile şi tineri şi bătrâni, zilnic câte unul dispărea.... 
Sau se atârna în ştreang singur singurel, sau dezerta, 
plecând aiurea peste dealuri, nici unul neapucând ziua 
de mâine teafăr. Probabil înnebunise şi ofiţeraşul ăsta 
de oboseală... 

Gell o luă în trap forţat îmboldind calul în neştire 
şi căutând să nu rămână ceilalţi doi prea în spate, să 
ţină cumva toţi ritmul. îşi încopcie haina ce o dobândi 
la noroc din tabără. Vântul le aşternu drept în faţă 
picături mici de ploaie ce începeau să cadă uşurel.... 
în marginea cetăţii ultima patrulă imperială verifica 

oamenii. Le strigară ceva, nimeni nu înţelese dar cei 
trei galopau acum pe drumul pietruit şi ud care ducea 
la cartierele de dincolo de şanţul cu apă al Bastionului. 

Mulţime de cerşetori, răniţi, robi ori vânzători 
ambulanţi se avântară printre picioarele cailor, cerşind 
şi ei un bănuţ. 

Un zdrenţăros mai curajos se atârnă de căpăstrul 
calului gornistului, ţipând după o danie, ceva. Gornistul 
trase de căpăstru şi calul nervos, se cabră, alunecând 
pe caldarâmul umed. Cerşetorul iute vârâ mâna după 
desaga atârnată. Soldatul luă cravaşa şi îl plezni peste 
mâini. Gell se opri, şi din puterea calului trânti la 
pământ cinci şase cerşetori, luindu-i apărarea omului 
său. Din izbitură calul gornistului se lipi de zidul unui 
turn din piatră şi gornistul îşi strivi piciorul drept de 
pietrele colţuroase. 

Gell: -La o parte, loaze ce sunteţi, suntem patrula 
Prinţului! Necuratul mă ţine pe loc. Ce, eşti rănit? 

Gornistul cu faţa albită de la durere, se lipise de 
gâtul calului. Piciorul îi sângera peste pantalonul alb 
imaculat. Cerşetorul îl buzunări pe rănit cu neruşinare. 
Soldatul genist ii trânti cu tocul lopeţii militare peste 
cap. 

Genistul: -Piei d-aci! Maică, dar sunt mulţi! 

Gell: -Gornistule, nici cinci paşi nu am făcut! Uite 
colo, văd detaşamentul porţii cetăţii. Du-te înapoi, 
fă-le semn, n-ai ce face, ai rana urâtă! Caută spiţerul 
Prinţului să te oblojească, când mă voi întoarce o 
să te caut! Roti calul în cerc împingând cerşetorii la 
marginea drumului. 

împinse pintenii şi împreună cu genistul, se 
mistuiră în pâcla ploii, pe drumul spre satul Remetei. 

♦ 

Pe dealul Recaşului cam fără chef, soldaţii 
îşi strânseră chingile şi în pofida ploii necontenite 
armară muschetele. Luciul tăişurilor săbiilor contrasta 
cu întunecimea ce se lăsase de la nori. Se auzeau 
foşnetele bandulierelor de piele şi ţăcănitul armelor. 
Apoi detaşamentul se înşirui ordonat, pătrunzând pe 
drumul spre sălaşul haiducesc. Copitele mai lunecau 
în noroi, caii se mai atingeau unul de altul, locul era 
strâmt şi lunecos. Sus, pe culme, se aşezară în formaţie 
de bătălie, zuruiră tobele şi gorniştii traseră un semnal 
scurt, de speriară ce corbi stăteau prin arboret ferindu- 
se de ploaie. 

Un fir slab de fum, se abătea împins de vânt, 
făcând aerul şi mai greu .... 

Primul de-an călare ieşise Filon, care dezbrăcase 
orice cămaşă rămânând gol pe ploaia rece, insensibil 
la frig şi îşi prinsese în doi bumbi numai vesta de piele. 
Ţinea pistoalele pregătite, şuşotind tainic roibului... 
Lângă el în dreapta se aşezase Albitul, cu pistoletul 
uriaş şi cu hangerul ciobit la vedere. în centru dar la 
un pas mai în urmă, Codinela, parcă ascunsă sub o 
vestă ciobănească cenuşie şi acoperită cu o căciulă de 
modă muntenească, scurtă, să se apere de ploaie. Mai 
erau fraţii muţi pe de lături, iar caii jucau neliniştiţi în 
noroi. Argatul şchiop venea din lateral, completând 
linia, urmat de rândaşul cel cu faţa mai tuciurie, de îl 
bănuiai că e desrobit din cela, din gropile ţiganilor.... 

Filon: -Ăştia bat darabanele, soarta ne-au pus în 
cui! Ori cu turcii, ori cu ăştia, tot una! 

Dinspre grajduri veni în tropot un armăsar 
negru, calul lui Tache Haiducul şi necheza, fornăia într- 
una agitat, punându-se la locul lui, lângă caii ceilalţi. 
Simţise agitaţia luptelor, miros de bidivii străini şi nu 

înţelese de ce nu îl înşeau şi pe el. Lovise cu picioarele 
uşile grajdului până se eliberase, iar acum agitat, îşi 
juca picioarele din faţă în noroi, împroşcând pe ceilalţi 
cu stropi grei, dornic de atac. 

Filon: -Ce fuse Albitule şi viaţa asta? la spune? 
Cine o să mai ştie de noi? Peste un an o să dea cu 
plugul pe aici şi nimenea nu o să mai spuie de haita 
lui Tache! 

Albitul: -Ba o să cânte fetele pe la iarmaroace 
cântecul lui Filon, şi vor face dans şi horă pe numele 
tău, nu ai să pieri aşa, cu una cu două! 

Comandantul se trase mai în faţă, îşi înfipse 
tricornul de fetru mai adânc pe cap şi maiestuos ridică 
sabia. La comanda sa, trupa porni în galop la atac în 
formaţie, ţinând prima linie ordonat. 

Filon (cântă ): -Foaie verde, un mesteacăn 
Cine poate, să stea ţeapan! 

Cânta el tare şi strangulând căpăstrul porni 
nebuneşte înainte neînfricat. Odată cu el, ceilalţi se 
porniră sălbatic, în zornăitul armelor. Primul dintre 
toţi, calul lui Tache se avânta fără greutatea unui 
călăreţ, cu ochii pironiţi pe armăsarii nou veniţilor, 
drept în faţă gata să muşte. 

Albitul murmura, aşezându-se oarecum în 
preajma Codinelei, acoperindu-i flancul: -Ce fuse şi 
viaţa ista, numai suferinţe! Fetico, stai în stânga mea şi 
trage când îi ai în faţă! 

Fluieră scurt pentru cal, care înţelese şi se iuţi 
sălbatec pe deal. 

Se sloboziră primele focuri de armă, toate 
odată, unele muschete nu declanşară, era prea ud 
afară şi cremenea nu dădea scânteie, sau praful de 
puşca se umezise... .Filon se izbi în patrula austriacă de 
căzură doi cai şi se auziră gemete de durere. El însuşi 
contorsionat căzu printre ei, trântind al treilea soldat 

jos, supt greutatea sa şi cu mâinile goale îl apuca de 
beregată. Atunci declanşară muschetele foc şi săbiile 
străluciră. Când trase Albitul, glonţul trânti doi soldaţi 
ca şi luaţi de furtună. Austriecii se poticniră pierzând 
trupeţi, dar cu obicinuirea ostăşească ordonată, îi 
înconjurară, proptindu-şi caii mari unii în alţii. Albitul 
sări pe calul comandantului retezând cu hangerul tot 
ce atingea, nimeni nu mai văzuse aşa stil sălbatec de a 
lupta. Scoaseră şi ei baionetele şi pumnalele, numeric 
sufocând haiducii. 

Ploaia contenise, ici colo o picătură mai luneca 
stingheră. Soldaţii austrieci care supravieţuiseră 
descalecară mânjiţi de sânge. încropiră un foc din 
vreascuri şi strânseră armele şi muschetele. 

Rămăseseară cam o duzină, conduşi de un 
sergent, şi acela cu o mânecă de veston smulsă şi 
cu sângele podidind din cizmă. Ofiţerii cei mari nu 
supravieţuiseră. 

Dintre haiduci nu mai era nimeni. Albitul subt 
ploaia de tăieturi căzuse în genunchi mai întâi. Cântase 
şi fluierase cu sângele podidindu-i pe gură, strângând 
măciulia pistolului. Durerile îl ameţiră şi în ochi i se 
părea că vede cai frumoşi alergând pe tăpşane în zile 
de vară, cai pe care îi iubise nespus. Acum zăcea rupt 
la toate oasele, îngropat în noroiul cleios. Calul lui 
Tache Haiducul, şchiop şi cu o rană pe crupă, se sălta 
încercând să suie malul. 

Dinspre îndepărtatul codru al Herneacovei se 
auzeau clopotele schitului. Părintele Mihai împreună 
cu trei monahi se chinuiau să găsească o cărare uscată 
să urce pe platou, să vie să îndeplinească cele cuvenite 
pentru oamenii lui Tache, ce creştineşte trebuia făcut. 

Câţiva oameni mai inimoşi din satul Recaşului 
veneau cu tărgi din scânduri în pripă făcute, căutând să 
intre la locul zarvei spre aîntâmpina venirea jefuitorilor 

şi a altor zdrenţăroşi şi alţi braconieri dornici să prade 
hainele şi averea haiducească. 

în goană neobosită cu armăsarul numai sudoare 
şi spume locotenentul Gell ajunse la locul luptei. 
Tremurând de emoţie şi de nervi, cu hainele apă, 
văzând soldaţii aşezaţi înţelese din prima că totul 
se sfârşise. ..Nu îi venea să creadă ce ghinion are, cât 
alergase degeaba, maşinăria războiului şi sinistrele 
ei angrenaje lucrase împotriva lui cu totul. ...Cu toată 
zbaterea şi îndârjirea lui.... 

îi ocoli şi încercă să urce malul dar calul obosit, 
alunecă în noroi şi se răsturnă. El sări miraculos şi căzu 
în genunchi, înnămolindu-se până spre piept. Urcă în 
patru labe cum putea disperat. Ce să mai caute, pe 
cine să caute, aici unde totul era înnoroit şi lutos? 

Dintr-o groapă se auzea un geamăt. Glasul lui 
Filon răzbătea când şi când, mai tare sau mai încet, 
parcă silabisea un cântec de haiduci... .Nimeni nu îl 
auzea de aproape ca să îl înţeleagă... 

Filon: -"Oare veveriţa de sare-n pom 
Ştie ea ce o fi un om? " 

Cânta el bolborosind. Numai faţa îi mai ieşea 
din mocirlă, cu degetele încerca să îşi croiască drum 
afară din strânsoarea noroiului galben dar nu făcu nici 
o mişcare, durerile îl ţintuiau pe loc. Părea înveselit, 
cu toate împunsăturile care îl măcinau fără încetare. 
Privea neînţelegând cum fusese aşa prins în cleşti de 
noroi... .Durerile însă îl dovediră pentru o clipă, gura i 
se umpu de sânge şi nu reuşea nici să scuipe, nici să 
înghită... 

Genistul urcă şi el malul şi încerca să vadă dacă 
mai e cineva supravieţuitor, fie din armata imperială 
fie dintre oamenii aceştia, oricine ar fi fost ei .... 

Un pârâiaş cu apa strânsă de la ploaie se forma 
mai sus printre urmele copitelor cailor şi se pornise 
şerpuitor la vale cu fire de iarbă smulse şi apa ajunse 
la faţa lui Filon, înnecându-l trecând mai departe.... 
Neputând să se mişte, să scape, se încovoie să respire 
cumva, degeaba însă, strânsoarea lutului era mai 
puternică... 

Se sbuciumă cât putu dar nu se mişcă deloc să 
se elibereze cât să traga puţin aer. Mai silabisi ceva, 
bolborosind dar apa murdară amestecată cu urină de 
cal şi urme de lut galben îl sufocă iar şi iar. 

în curând nu se mai auzi dinspre el nimic.... 
Nimic... 

Pe deal un soldat privea mut caii care se 
îndepărtau prin tufişuri răniţi poate de moarte şi se 
gândea la ce risipă de vieţi şi dobitoace deopotrivă 
cu tot războiul acesta neîncheiat niciodată. Trebuia 
cineva să îi zică Prinţului cele cuvenite şi adevărate, nu 
numai filfizoni din aceia cu plecăciuni de curte.... 

Codinela vedea lumina şi simţea o pâlpâire în 
pântece unde doi plumbi o ţintiseră din prima. Cerul 
era lucios şi se încăpăţâna să urmeze cu ochii după 
păsări care în zbor păreau că stau pe loc. Iar şi iar 
le ţintuia cu privirea. Ba i se părea că auzea glasuri 
de copii şi se făcea că e iar copil, vedea mâinile de 
băieţandru ale lui Gelică cum jucau prinsa împreună. 
Ce a fost vieţuiala asta, şaptesprezece ani, cum se 
duseră, ce văzuse ea, ca un zbor? 

Gell stand în genunchi o descoperi pe Codinela 
din întâmplare şi noroc. Fata nemişcată, zăcea înfiptă 
în noroi ca într-o haină. O ridică binişor desfăcându-i 
foaie de noroi după foaie de pe faţă şi piept de parcă 
o dezvelea. 

Dar se scurgeau amandoi înapoi în mocirlă şi nu 
găsi nimica să se ţie fixat pe loc. Mâinile nu se apucau 

de nimic, rămânea cu iarba între degete. 

Calul ei, armăsarul cel negru, fornăind binişor, se 
apropie şi stătea nemişcat ca o pavăză contra vântului. 
Gell se agăţă de catarama căpăstrului şi nu îi mai dădu 
drumul, cu ochii să vadă dacă fata mai respira, sau i 
se năzare lui că e vie, chit că era toată numai sânge 
la pântece. ..Mai simţi răsuflarea ei uşoară şi pieptul 
i se inundă de bucurie, o trase cât putu mai sus pe 
genunchi şi îşi învârti privirea după vreun ajutor de la 
genist, sau a altcuiva... 

Gell: -Ajutor, hei, nu vine nimeni să mă ajute? 

Genistul aluneca în genunchi dar se ridică, 
încercând să se apropie. Făcu semn la un soldat să 
vină să îi ajute, dar nimeni nu îi răspunse. 

Se mai întoarse şi cu mâinile la gură le strigă 
soldaţilor de ordinul Prinţului. Le iertase viaţa 
haiducilor, dar nu se ştie daca mai era vreunul viu.... 

Unul dintre soldaţi descoperit de tricorn, ridică 
mâinile a neputinţă, înştiinţarea venise prea târziu... 

Plictisit se ridică să vină să îi ajute, călcând greu, 
că îşi scrântise piciorul în încăierare. ..Un altul se ridică 
de la foc. 

0 pală de vânt se iscă dinspre vale, săltând 
frunze şi ierburi mici cât şi picături de ploaie . Sus pe 
culme caii supravieţuitori se împingeau unii în alţii 
neştiind ce să facă. Peste cătunul Recaşului norii se 
subţiară în făşii vineţii din ce în ce mai răzleţe. ...Vântul 
stingher batea uşor prin ramuri, aducând miros de 
fum şi zgomotul clinchetitului de arme 

Sfârşit 



86 



87 



